Umro je Car Dušan – Veliki Park\nUmro je Car Dušan\nUmro je 1355 godine srpski car Dušan Nemanjić, sin kralja Stefana Dečanskog, kralj Srbije od 1331. do 1346, kada je u srpskoj prestonici Skoplju krunisan za cara Srba, Grka i Arbanasa. Još za očeve vladavine, istakao se kao vojskovođa, a pobedom nad Bugarima u bici kod Velbužda 1330. osujetio je Romeju (Vizantija) da posredstvom Bugarske istisne Srbiju iz Makedonije. Godinu dana kasnije je, uz pomoć vlastele, zbacio oca i krunisao se za kralja. Težio je da stvori državu koja bi u potpunosti zamenila Romejsko carstvo. U njegovo vreme, Srbija je bila na vrhuncu moći u ekonomskom, vojnom, političkom i kulturnom pogledu. Uz zemlje ranije srpske kraljevine, carevina je obuhvatala Mačvu, Zahumlje, Albaniju, Epir, Tesaliju, Akarnaniju, Etoliju i Makedoniju do Hristopolja (Kavala), izuzev Soluna. Prerana smrt ga je sprečila da od tih heterogenih zajednica stvori čvrstu političku celinu. U Skoplju je 1349. objavljen prvi deo „Dušanovog zakonika“, dopunjen 1354. na Saboru u Serezu, jedan od najvažnijih pravnih akata razvijenog feudalizma, ne samo u srpskoj državi. Najjasnije je od svih savremenika shvatio opasnost od prodiranja Turaka i nastojao je da zajedničkom odbranom spreči turska osvajanja, pa je uspostavio veze i sa zapadnim vladarima, ali plan nije ostvaren, najviše zbog nerazumevanja i surevnjivosti ugarskih vladara.\nSrbi su se 1806 godine u Prvom srpskom ustanku s nekoliko topova neopaženo prebacili na Veliko ratno ostrvo na Dunavu, odakle su počeli da tuku tursko utvrđenje Donji grad u Beogradu. Komandant turskog garnizona, Alija Gušanac, ponudio je u bezizlaznoj situaciji predaju, ali je vezir Sulejman-paša to odbio. Početkom januara 1807. ipak se predao, uz uslov da bez oružja ostane u Donjem gradu, a dva meseca kasnije bio je prinuđen da preda i to poslednje tursko uporište. Beograd je bio slobodan sve do ponovne turske okupacije 1813.\nU Londonu je 1912 godine počela mirovna konferencija Turske i balkanskih zemalja, posle pobeda balkanskih saveznika koji su osvojili gotovo sve turske evropske posede. Za uspeh Srbije, Crne Gore, Grčke i Bugarske presudne su bile pobede Prve srpske armije pod komandom prestolonaslednika Aleksandra Karađorđevića u Kumanovskoj bici 23. i 24. oktobra i u Bitoljskoj bici od 16. do 19. novembra 1912. nad turskom Vardarskom armijom. Na konferenciji se Turska odrekla svih izgubljenih teritorija, ne pristajući jedino da preda još neosvojeni grad Jedrene. Zbog toga je Prvi balkanski rat nastavljen početkom februara 1913. i posle novih turskih poraza mirovni ugovor s Turskom sklopljen je 30. maja 1913. u Londonu.\nNa prvim višestranačkim izborima u Saveznoj Republici Jugoslaviji 1992 godine birani su poslanici Savezne skupštine, predsednici Srbije i Crne Gore, poslanici republičkih skupština i organi lokalne vlasti. U prvom izbornom krugu za predsednika Srbije je među sedam kandidata izabran Slobodan Milošević. U Crnoj Gori su u prvom krugu od devet kandidata najviše glasova dobili Momir Bulatović i Branko Kostić, a u drugom krugu pobedio je Bulatović.\nCategories:\tDruštvo, Srbija, Svet, Vesti\t/ No Responses / by Milan 20 децембра, 2021


GRAD RASPISAO KONKURS ZA UNAPREĐENJE ENERGETSKE EFIKASNOSTI | Lotel Media Group\nHome›AKTUELNO›GRAD RASPISAO KONKURS ZA UNAPREĐENJE ENERGETSKE EFIKASNOSTI\nGRAD RASPISAO KONKURS ZA UNAPREĐENJE ENERGETSKE EFIKASNOSTI\nGrađani Loznice koji žele da na kućama i stambenim zgradama zamene stolariju, kotlove za grejanje ili da postave novu termičku izolaciju mogu da se prijave do 15. septembra na konkurs za subvencije koji je raspisan. Za subvencionisanje u Loznici Ministarstvo i Grad obezbedili su ukupno 10 miliona dinara.\nLOZNICA (27. avgust 2021) – U gradskoj upravi na konferenciji za medije saopšteno je da je Javni poziv za mere subvencionisanja programa poboljšanja energetske efikasnosti domaćinstava koje sufinansira Vlada Srbije odnosno nadležno ministarstvo raspisan u Loznici i da traje do 15. septembra.\nSvi građani mogu konkurisati za četiri mere: ugradnju i nabavku materijala za termičku izolaciju, odnosno fasade, ugradnju stolarije, nabavku i ugradnju kotlova na bio masu ili prirodni gas, kao i za nabavku i ugradnju toplotnih pumpi.\nGradski menadžer i predsednik Komisije za realizaciju mera Dejan Stalović je rekao da se na taj način unapređuje kvalitet života građana, podiže energetska efikasnost, smanjuju troškovi nabavke energenata i daje značajan doprinos kvalitetu, očuvanju i zaštiti životne sredine i da su za subvencionisanje u Loznici, Ministarstvo rudarstva i energetike i Grad obezbedili 10 miliona dinara.\nSprovođenje mera energetske efikasnosti predstavlja kontinuiran proces u cilju unapređenja životnog standarda i kvaliteta života naših sugrađana čemu posebno doprinose zajednička podrška i podsticaji države i lokalne samouprave, istakao je Stalović na konfenciji za novinare.\n“Odlukom o raspisivanju javnog poziva za sufinansiranje mera energetske efikasnosti u domaćinstvima na teritoriji grada Loznice propisani su uslovi koje građani odnosno fizička lica moraju da ispune kako bi učestvovali na ovom konkursu, a jedan od osnovnih je da je stambena jedinica, za koju podnose prijavu, njihovo mesto prebivališta. Pravo učešća na ovom konkursu imaju vlasnici porodičnih kuća i stanova koji u njima i žive, što dokazuju ličnom kartom ili poreskim rešenjem na njihovo ime, da poseduju dokaz o izgradnji objekta pre podnošenja propisa o izgradnji ili građevinsku dozvolu dobijenu kroz redovan postupak ili iz postupka legalizacije ili rešenje o ozakonjenju, kao i da vlasnici objekata koji nisu legalizovani, odnosno ozakonjeni ne mogu učestvovati”.\nGrad Loznica se opredelio za mere energetske efikasnosti koje sufinansira Vlada Srbije odnosno nadležno ministarstvo za građane koji žele da na svojim stambenim objektima stave novu stolariju, fasadu, izolaciju ili da zamene postojeće grejne sisteme u cilju veće energetske objasnio je Stalović.\n“Za fasade su opredeljena dva miliona dinara, stolariju pet, za kotlove dva i toplotne pumpe milion dinara. Kada su fasade upitanju, građani mogu očekivati sufinansiranje u iznosu od 50 odsto ukupne vrednosti, ili maksimalno do 120.000 dinara. To znači da, ako je vrednost fasade na kući 150.000 oni dobijaju 50 odsto, odnosno 75.000 dinara, ako je reč o većoj kući gde je za fasadu potrebno 400.000 oni će dobiti maksimalna iznos po toj meri, a to je najviše 120.000. Isto se primenjuje i za sve ostale mere“. On je precizirao da se za zamenu stolarije, maksimalno subvencioniše 50 odsto od ukupne vrednosti ili do 100 hiljada dinara, kod kotlova ili peći na bio masu tu je iznos takođe do 50 procenata ili maksimalno 85.000, dok je kod kotlova na gas 70.000, a kod toplotnih pumpi 150.000 dinara.\n„Svaki građanin može konkurisati samo za jednu od ove četiri mere, odnosno onu koja mu je u ovom trenutku najpotrebnija. Ovo su maksimalni iznosi koje sufinansiraju ministarstvo i Grad, sve iznose preko toga snosi građanin, a u javnom pozivu je sve precizirano i naglašeno šta su to neprihvatljivi troškovi“, kazao je Stalović i objasnio koja je to obavezna dokumentacija uz prijavu na javni poziv, ističući da je sva dokumentacija koja je obavezna uz prijavu jednostavna za popunjavanje.\n“Potpisan i popunjen prijavni obrazac 1 gde se uglavnom unose osnovni podaci o podnosiocu uz ime, adresu, broju članova domaćinstva, površinu stana ili kuće i slično, zatim fotokopija lične karte sa adresom prebivališta za sve članove domaćinstva”.\nGrađani, rekao je Stalović, prilikom prijave moraju dostaviti predračun ili profakturu sa količinom i cenom za opremu, sa ugradnjom, koju je građanin dobio od jednog od izvođača radova koji je prošao na konkursu Grada i nalazi se na rang-listi.\nZa fasade su na listi dva izabrana izvođača, za stolariju sedam, kotlove tri i toplotne pumpe dva, rekao je gradski menadžer i naglasio da redosled na rang listi govori o tome da je onaj ko je na prvom mestu ponudio najpovoljniju cenu kao i najduži rok važenja cena, a poslednji na listi je sa najnepovoljnijom ponudom.\nIzuzetno je važno da to budu izvođači sa liste koju će građani dobiti prilikom konkurisanja, gde se među neophodnom dokumentacijom mora naći i kopija rešenja o utvrđivanju poreza na imovinu za prethodnu godinu, građevinske dozvole i fotokopija računa za utrošenu električnu energiju za stambeni objekat za prethodni mesec”, kazao je Stalović i dodao da je ideja podizanje nivoa energetske efikasnosti u objektima u kojima porodica stanuje.\nNakon prikupljene konkursne dokumentacije konisija će izvršiti bodovanje svih prijava nakon čega će biti objavljena preliminarna rang lista korisnika sredstava.\n“Komisija će sve one koji u tom trenutku zadovoljavaju kriterijume i nalaze se u okviru ovih finansijskih sredstava izaći na teren i na licu mesta će da utvrdi činjenično stanje i da li su svi podaci navedeni u prijavama tačni dok se u suprotnom prijave neće razmatrati i bodovaće se prva sledeća prijava“, objasnio je Stalović.\n„Potom“, dodao je, „kada bude formirana konačna rang-lista tada građanin, u saradnji sa izabranim izvršiocem, pristupa izvođenju radova po meri za koju se prijavio, a po njihovom završetku izvođač dostavlja potpisanu i overenu potvrdu da su radovi izvedeni“.\n„Posle toga“, objasnio je gradski menadžer, „komisija ponovo izlazi na teren i u prisustvu vlasnika utvrđuje da li su svi izvedeni radovi u skladu sa podnetom prijavom i tek potom Grad prebacuje novac direktnom izvođaču što znači da grad sredstva neće prebacivati građanima već će oni svoj deo plaćati izvođaču, a Grad Loznica nakon sprovedene cele procedure i dvostruke kontrole uplaćuje novac izabranom zvođaču i tada je ovaj posao završen”, zaključio je Stalović.\nZamenik načelnika gradske uprave i član nadležne komisije Milorad Matić je rekao da konkurs traje od 24.avgusta do 15 septembra.\n“Javni poziv, kao i sva prateća dokumentacija mogu da se preuzmu na sajtu grada Loznica ili na šalteru broj 8 u gradskoj upravi“. Prema njegovim rečima, „konkursna dokumentacija je veoma jednostavna, ali u slučaju nejasnoća u samom javnom pozivu nalazi se broj na koji građani mogu pozvati telefonom na broj 015/879-200, lokal 226 kako bi podneli ispravnu prijavu“ naveo je Matić.\nOn je ocenio da je „ceo postupak transparentan jer će u svim fazama prilikom sačinjavanja preliminarnih rezultata i rang liste građani kao podnosioci prijava moći u svakom momentu da izvrše uvid u podnete prijave, kao i da podnesu eventualno prigovor“.\nLoznica je u grupi 67 gradova i opština u Srbiji koji su ispunili uslove i dobili ugovore za realizaciju projekta energetske sanacije stambenih objekata.\nZA VIKEND PREMINULO TROJE PACIJENATA September 20, 2021\nU TRŠIĆU ZAVRŠEN 88. VUKOV SABOR: NA PUTU VUKOVOM I VUKOVSKOM September 20, 2021\nBEZ VAKCINACIJE U SUBOTU September 17, 2021\nZAVRŠEN KONKURS ZA POBOLJŠANJE ENERGETSKE EFIKASNOSTI September 16, 2021


Zoran Lukić, srpski trener, rekao je da bi prihvatio samo da ga pozovu Rusija i Srbija\nZoran Lukić, srpski košarkaški trener, imenovan je za selektora reprezentacije Rusije i u prvom obraćanju je naveo da bi prihvatio takav poziv samo od Rusije i Srbije.\nIskusni 50-godišnji stručnjak je trenersko ime stvorio upravo u Rusiji koja mu je pružila veliku čast da postane selektor.Kako je naveo Lukić, prvi kontakti sa predsednikom Košarkaškog saveza Rusije, legendarnim Andrejem Kiriljenkom, ostvareni su u septembru.„Imali smo produktivan razgovor, odmah se u meni stvorilo veliko interesovanje za taj posao. Ove srede sam trenerskom savetu predstavio svoju filozofiju, svoje viđenje u kom smeru ruski nacionalni tim treba da se razvija. Sve je prošlo u pozitivnom tonu“, naveo je Lukić.Lukić je u Rusiju prvi put stigao 2006. godine, na poziv legendarnog Sergeja Panova kada je preuzeo drugi tim moskovskog CSKA.Usledio je transfer u Nižnji Novgorod gde radi celu deceniju, uz sezonu pauze kada je vodio turski Banvit.On će nastaviti da radi u ekipi Nižnjeg, a u drugoj polovini novembra će prvi put okupiti reprezentativce Rusije.\n15:30 22.10.2021 (Osveženo: 16:00 22.10.2021)\nIskusni 50-godišnji stručnjak je trenersko ime stvorio upravo u Rusiji koja mu je pružila veliku čast da postane selektor.\nKako je naveo Lukić, prvi kontakti sa predsednikom Košarkaškog saveza Rusije, legendarnim Andrejem Kiriljenkom, ostvareni su u septembru.\n„Imali smo produktivan razgovor, odmah se u meni stvorilo veliko interesovanje za taj posao. Ove srede sam trenerskom savetu predstavio svoju filozofiju, svoje viđenje u kom smeru ruski nacionalni tim treba da se razvija. Sve je prošlo u pozitivnom tonu“, naveo je Lukić.\nLukić je u Rusiju prvi put stigao 2006. godine, na poziv legendarnog Sergeja Panova kada je preuzeo drugi tim moskovskog CSKA.\nUsledio je transfer u Nižnji Novgorod gde radi celu deceniju, uz sezonu pauze kada je vodio turski Banvit.\n„U Nižnjem mi tradicionalno želimo da napravimo maksimalni balans između postizanja sportskih rezultata i razvoja mladih igrača. Nekada je teško za trenere da pronađu tu sredinu, ali sam ja to radio godinama i ne postoji ništa novo za mene. To se od mene očekuje u ruskom timu, velika je čast za mene da vodim reprezentaciju i znam da bih prihvatio ponude od dve zemlje, od Rusije i Srbije“, istakao je Lukić.\nOn će nastaviti da radi u ekipi Nižnjeg, a u drugoj polovini novembra će prvi put okupiti reprezentativce Rusije.\n20 Oktobar, 12:25\n„Ludi Srbin“ je „stigao“ u Beograd: „On je jedino što je meni ostalo iz Amerike“ /video/\n19 Oktobar, 20:30


► Slovenija skratila vreme trajanja karantina pri ulasku u zemlju\n10.09.2020 Beograd/ Ljubljana\nSlovenačka vlada skratila je danas vreme obaveznog karantina za ulazak u zemlju iz destinacija rizičnih za zarazu korona virusom s dosadašnjih 14 na deset dana, rekao je na konferenciji za novinare u Ljubljani vladin portparol za Kovid-19 Jelko Kacin i dodao da odluka stupa na snagu od ove nedelje.\nPrema novoj odluci vlade produženo je vreme važenja negativnog testa na Kovid-19 pri ulasku u Sloveniju ili prilikom tranzita sa 36 na 40 sati, koji je obavljen u članici EU ili instituciji čije testove kao valjane priznaje Slovenija, prenela je Hina.\nNa taj način vlada je prihvatila sugestije epidemiologa iz vladinog tima da je takva promena mere povoljna za ekonomiju, a sama po sebi neće doneti poseban rizik za povećanje zaraza u Sloveniji.\nJedan od razloga je i što je poslednjih dana unos virusa iz drugih zemalja minimalan i uglavnom je posledica lokalnih transmisija, pa se kod onih kojima je određen karantin većina simptoma, ako su zaraženi, pojavi već posle petog dana u izolaciji.\n"Unosa virusa iz inostranstva praktično i nema, virus se širi prvenstveno unutar zemlje, a glavna su žarišta škole i domovi za starije i nemoćne", kazao je Kacin.\nU poslednja dva dana Slovenija je s malo više od pet hiljada testova, mnogo više nego ranijih dana, potvrdila 156 novih slučajeva zaraze i veći broj hospitalizacija od uobičajenih, ali novih smrtnih slučajeva nije bilo, pa broj preminulih od početka epidemije ostaje 135.\nVlada je obezbedila dodatnih pet miliona evra kako bi se povećali kapaciteti testiranja i otpornost zdravstvenog sistema.\nKacin je rekao da je u Sloveniji juče izvršeno 150 policijskih kontrola poštovanja karantina, a do sada ukupno njih 21.787, pri čemu je za nepoštovanje odluke izrečeno kazni u vrednosti 74.000 evra.\nAktivni su bili i zdravstveni inspektori koji su posetili 698 objekata u kojima su se kršile epidemiološke mere i izdali 23 kazne za mesta gde se nije poštovala fizička distanca, nisu nosile maske ili se družilo više ljudi nego što propisuju epidemiološke mere koje je odobrila vlada.\nOsim novih zaraza u školama, domovima za starije i na radnim mestima u preduzećima, ovih je dana zabeležena i prva poznata potvrda zaraze korona virusom među političarima, pa je u izolaciji ili karantinu i 6 poslanika Liste Marjana Šareca, stranke bivšega premijera.


Palestinci protestuju pred izraelskim vojnicima zbog blizu Nablusa na Zapadnoj obali, 27. novembra 2020.\nIzrael je prebacio više od milijardu dolara na račun Palestinske uprave - novac od poreza i carina koje ubira u njeno ime. Novac je prebačen posle šestomesečne pauze, pošto su Palestinci prekinuli veze sa Izraelom zbog planova o ankesiji delova okupirane Zapadne obale.\nPalestinci su nastavili kontakte sa Izraelom prošlog meseca, posle pobede novoizabranog predsednika Džoa Bajdena na američkim izborima. Bajden se protivi izreaelskoj aneksiji naselja i obećao je ravnomerniji pristup konfliktu na Bliskom istoku.\nTakse i carine su ključni izvor prihoda za Palestinsku upravu, koja vlada delovima Zapadne obale koju je okupirao Izrael. Uprava je morala da smanji plate desetinama hiljada vladinih službenika, čime se dodatno pogoršala ekonomska kriza nastala zbog pandemije koronavirusa.\nHusein al-Šeik, bliski saradnik palestinskog predsednika Mahmuda Abasa, potvrdio je prijem skoro 3,8 milijardi šekela (oko 1,1 milijarde dolara) iz Izraela. Izraelsko ministarstvo finansija saopštilo je da je transfer sredstava prošlog meseca odobrio izraelski kabinet za bezbednost.\nIzrael je saopštio da će od poreza oduzeti sumu jednaku onoj koju Palestinska uprava plaća porodicama zatvorenika i ljudi ubijenih u sukobu sa Izraelom, uključujući i militantne Palestince koji su umešani u napade na Izraelce. Izrael ističe da takozvani Fond za mučenike podstiče nasilje, dok Palestinci kažu da se njime pruža pomoć finansijski ugroženim porodicama.\nPlan predsednika Donalda Trampa za Bliski istok, koji je predstavljen u januaru, dozvolio bi Izraelu da aneksira trećinu Zapadne obale, uključujući sva jevrejska naselja. Palestinci su odmah odbacili plan a Abas je u maju objavio da prekida sve veze sa Sjedinjenim Državama i Izraelom, te da više neće poštovati ranije dogovore sa njima.\nIzraelski premijer Benjamin Netanjahu i američki predsednik Donald Tramp posle potpisivanja sporazuma Abraham o normalizaciji odnosa Izraela sa nekoliko bliskoistočnih suseda, 15. septembra 2020. u Beloj kući.\nIzrael je u avgustu stavio u stranu planove o aneksiji, nakon što su Ujedinjeni Arapski Emirati pristali na normalizaciju odnosa, ali je premijer Benjamin Netanjahu rekao da je pauza samo privremena.\nTramp je načinio korake bez presedana da podrži Izrael i dovede do izolacije Palestinaca, nakon što je američku ambasadu preselio u Jerusalim, ukinuo isporuke pomoći Palestincima i okončao višedecenijsko protivljenje Amerike izgradnji izraelskih naselja, koju Palestinci i veći deo međunarodne zajednice vide kao kršenje međunarodnog prava.\nBajden je obećao da će obnoviti pomoć Palestincima i vršiti pritisak na obe strane da nastave mirovni proces, koji je odavno zamro, ali nije naveo više detalja o svom pristupu.\nPalestinski pregovarač Saeb Erekat preminuo od Kovida 19


Obama potpisao zakon o vojnoj pomoći Izraelu\nPredsednik Barak Obama je danas u Beloj Kući potpisao zakona kojim se jačaju vojne veze između dva saveznika.\nPredsednik Obama potpisuje zakon o povećanoj bezbednosnoj saradnji SAD i Izraela. Tweet\nSjedinjene Države potvrdile su svoju nepokolebljivu privrženost Izraelu sa dodatnih 70 miliona dolara pomoći.\nPredsednik Barak Obama je danas u Beloj Kući potpisao zakona kojim se jačaju vojne veze između dva saveznika. Sredstva su namenjena kao pomoć Izraelu za širenje svog raketnog sistema odbrane, poznatog i kao Gvozdena kupola. Sistem se pokazao kao uspešan u blokiranju raketnih napada palestinskih ekstremista iz Gaze.\nObamin potez prethodi sutrašnjoj poseti Izraelu njegovog najverovatnijeg protivkandidata na predsedničkim izborima Mita Romnija. Romni je kritikovao predsednika Obamu zbog tretmana Izraela i premijera Netanjahua i trebalo bi da se sastane sa Netanjahuom tokom posete.


Džek Sok - Blic Sport\nMiomir Kecmanović je pobedio je Amerikanca Džeka Soka sa 7:6 (11:9), 7:6 (7:5) i plasirao se u drugo kolo turnira u Atlanti.\nATP LONDON Dimitrov srušio Soka za finale i treće mesto\nPosle odlične predstave Grigor Dimitrov je uspeo da pobedi Džeka Soka - 2:1 (4:6, 6:0, 6:3) i plasira se u finale Završnog turnira u Londonu.\nMANEVAR Kako je na završnom mastersu Sok zadnjicom zbunio Federera /VIDEO/\nNa završnom mastersu u Londonu, u prvom meču nadmetanja viđen je jedan neobičan momenat.\nNAJBOLJA NEDELJA U ŽIVOTU Krajinović: San se ostvario\nFilip Krajinović je izgubio u finalu turnira u Parizu od Amerikanca Džeka Soka sa 5:7, 6:4, 6:1, ali nije bio previše tužan.\nNije lako biti sudija na teniskim mečevima... Loptice lete na sve strane, a oni koji ne paze mogu loše da prođu.\nUS OPEN Šokantan kraj za Čilića, teniski Ali "boksovao" legendi u čast /VIDEO/\nAmerički teniser Džek Sok priredio je iznenađenje i eliminisao Marina Čilića u trećem kolu US Opena sa 6:4, 6:3, 6:3, a mečeve u Njujorku obeležila je i proslava Žo-Vilfreda Conge.


Danas u Lebanu Srpska napredna stranka, Socijaldemokratska partija Srbije i Srpska narodna partija potpisali koalicioni sporazum – Info Centar Juga\nDanas u Lebanu Srpska napredna stranka, Socijaldemokratska partija Srbije i Srpska narodna partija potpisali koalicioni sporazum\nDanas su u Lebanu Srpska napredna stranka, Socijaldemokratska partija Srbije i Srpska narodna partija potpisivanjem koalicionog sporazuma potvrdili zajednički izlazak na predstojeće lokalne izbore zakazane za 26. april.\nPotpisivanjem koalicionog sporazuma na dokument o učešću SDPS-a i SNP-a na izbornoj listi „Aleksandar Vučić – za našu decu“ nastavljena uspešna saradnja između dve partije i SNS stranke.\n„Danas smo potpisali koalicioni sporazum za lokalne izbore koji se održavaju 26. aprila. U koaliciji na lokalu za opštinu Lebane su SNS, SDPS i SNP, koji su ovog momenta i potpisali sporazum za aktivnosti u predizbornoj kampanji a naravno i rad nakon izbora. Imali smo izuzetnu saradnju kao što i sada imamo sa svim strankam, sa kojima smo bili u predizbornoj koaliciji na predhodnim izborima. Napomenuo bih da će sa nama na listi za lokalne izbore biti i PUPS. Što se tiče predizbornih aktivnosti nadam se da ćemo svi dati svoj maksimum i na predstojećim izborima osvojiti veći broj odbornika, kao što je to bilo i na predhodnim izborima“ – kazao je Ivan Bogdanović dodajući da se u toku dana prikupljaju potpisi i da će će zaključno sa današnjim datumom lista za lokalne izbore u Lebanu biti predata.\nGordana Savić, predsednica Gradskog odbora i koordinator za Jablanički okrug Socijaldemokratske partije Srbije pohvalila je dosadašnju saradnju sa koalicionim partnerima.\n„I na prethodnim izborima Socijaldemokratska partije Srbije bila je u predizbornoj koaliciji sa Srpskom naprednom strankom, i to se pokazalo kao dobra koalicija. Za predhodne četiri godine pokazalo se da je Lebane krenulo napred a nadamo se da će i nakon ovih izbora biti nastavljena ista takva politika, i da će Lebane biti još interesantnije mesto kako za stane investitore tako i za sve ljude koji žive u Lebanu“ – kazala je Gordana Savić za Info centar juga.\nAleksandar Pejčić, član predsedništva Srpske narodne partije i predsednik Gradskog odbora u Leskovcu zahvalio se na pozivu predsedniku opštine Lebane Ivanu Bogdanoviću.\n„Najpre bih se javno zahvalio Ivanu Bogdanoviću na pozivu, da budemo opet deo ove koalicije gde su oni stožeri. Ovo je jedan kontinuitet saradnje i na republičkom nivou a što se tiče Lebana mi smo i te kako zadovoljni dosadašnjom saradnjom i ja se iskreno nadam da je i Srpska napredna stranka zadovoljna našim aktivnostima na terenu kao i delovanjem na političkom polju. U naredne četiri godine, ako dobijemo mandat građana, a siguran sam da hoćemo, nastavićemo jedan kontinuitet gde će Lebane biti mesto iz kojeg neće odlaziti omladina, što je jako bitno za ovo podneblje i ne samo kada je Lebane u pitanju već ceo jug Srbije a što će biti jedan od prioriteta svih nas u koaliciji“ – kazao je Pejčić.\nNakon potpisivanja koalicionog sporazuma aktivisti stranke nastavili su sa sakupljanjem potpisa a kako saznajemo lista „Aleksandar Vučić – za našu decu“ biće predata u toku večeri.\nPredsednica Narodne skupštine danas raspisuje lokalne izbore\nBojnički SNS prvi na jugu Srbije predao listu listu za parlamentarne i lokalne izbore\nCentar za socijalni rad Leskovac i ove godine organizuje besplatno letovanje za decu iz hraniteljskih porodica


DS predstavio sindikatima svoj program za izlazak iz krize\nPotpredsednik opozicione Demokratske stranke Goran Ćirić predstavio je danas u Savezu samostalnih sindikata Srbije stranački program za izlazak Srbije iz krize čiji u prioriteti obrazovanje, izgradnja infrastrukture, energetika i poljoprivreda.\nĆirić je na sastanku s predstavnicima sindikata u Beogradu rekao da DS želi da čuje mišljenje sidnikata o svom programu i da je spreman da uvaži njihovo mišljenje.\nKao važne tačke programa DS za izlazak iz krize, Ćirić je naveo i podršku od 50 miliona evra vodećim gradovima u Srbiji kako bi se razvili u regionalne ekonomske centre, kao i osnivanje Razvojne izvozne banke i uvodjenje fiksnog kursa.\nGovoreći o radu aktuelne vlade, Chirić je rekao da je se ona tokom šest meseci rada zadužila tri milijarde evra, a da je u istom periodu u zemlju ušlo investicija čija je vrednost manja od 100 miliona evra.\nPotpredsednik Veća Saveza samostalnih sindikata Srbije Zoran Mihajlović zamerio je Demokratskoj stranci što protekle četiri godine dok je bila na vlasti nije dovoljno uvažavala mišljenje sindikata.\nMihajlović je rekao da sve stranke dok su u opoziciji razgovaraju sa sindikatima o poboljšanju položaja radnika, ali da uglavnom sve zaborave kada dođu na vlast.\nSlične zamerke su iznosili i drugi predstavnici sindikata koji su iznosili primere loših privatizacija u Srbiji zbog kojih je veliki broj radnika ostao bez posla.\nUŽIVO, ZVEZDA - FMP “Panteri” GRIZU, Tejić blista protiv bivšeg kluba, veliki problemi za crveno-bele!


Vesti online / Vesti / Svet / Japanska štampa: Abe nominovao Trampa za Nobela\nJapanski premijer Šinzo Abe je prošle jeseni nominovao američkog predsednika Donalda Trampa za Nobelovu nagradu za mir, nakon što je američka vlada od njega to zatražila, objavio je danas japanski list "Asahi šumbun".\nDonald Tramp i Šinzo Abe\nIzveštaj lista usledio je nakon što je Tramp u petak objavio da ga je Abe nominovao za Nobelovu nagradu za mir zbog pokretanja pregovora i smirivanja napetosti sa Severnom Korejom.\nTramp je tada, na konferenciji za štampu u Beloj kući, rekao da mu je japanski premijer predao "najlepšu kopiju" nominacije, napisanu na pet stranica, podseća Rojters.\n"Asahi šimbun", međutim, navodi, pozivajući se na neimenovani izvor japanske vlade, da se američka vlada raspitivala za mišljenje japanskog premijera o mogućnosti da on nominuje Trampa za Nobelovu nagradu, nakon junskog samita SAD–Severna Koreja.\nPortparol ministarstva spoljnih poslova u Tokiju izjavio je da je to ministarstvo upoznato sa Trampovom izjavom, ali da bi se „suzdržalo od komentarisanja interakcije između dvojice lidera“. Rojters navodi da u Beloj kući nisu odmah mogli da odgovore na zahtev za komentar.\nNa stranici Nobelove fondacije navodi se da nominaciju za Nobelovu nagradu može podneti bilo koja osoba koja ispunjava kriterijume za nominaciju, što uključuje i sadašnje šefove država, preneo je Tanjug.\nPo pravilima fondacije, imena i druge informacije o neuspelim nominacijama ne smeju se otkriti 50 godina.\nSRBIJA NYT: Hakeri pratili EU - na udaru Tramp, Rusija, Iran...\nSVET Tramp o povlačenju iz Sirije: Vreme je da se drugi bore


Dostavljanje ponuda za "Telekoma" do ponoći - Kragujevac online - Sve o gradu na jednom mestu\nTrenutno se nalazite na strani: Vesti Info Ekonomija Dostavljanje ponuda za "Telekoma" do ponoći\nponedeljak, 21 mart 2011 11:00\nU ponoć ističe rok za dostavljanje obavezujućih ponuda za prodaju 51 odsto kapitala "Telekoma Srbija", za koji je Vlada Srbije odredila minimalnu cenu od 1,4 milijarde evra. Potencijalni kupci su ranije obavešteni da će Vlada Srbije prodati 31 odsto kapitala uz 20 odsto akcija grčkog OTE-a, koliko ta kompanija od ranije poseduje u "Telekomu Srbija".\nReprezentativni sindikati "Telekoma Srbije" pre dva dana su se u Beogradu usprotivili prodaji tog javnog preduzeća i istakli zahtev da se podele besplatne akcije građanima i zaposlenima.\nTender za prodaju 51 odsto akcija "Telekoma Srbija" raspisan je 20. oktobra prošle godine.\nTendersku dokumentaciju za preuzimanje dela kapitala "Telekoma Srbija" do sada su otkupile kompanije "Dojče telekom", "Telekom Austrija", "Amerika mobil", "Veder investment", "Turksel", "Vimpelkom" i "Frans telekom" koji je, međuvremenu, odustao od učešća na tenderu.\nProcedura predviđa da, ukoliko na tenderu bude više od jedne ponude, većinski vlasnik "Telekoma Srbije" bude ona kompanija koja na aukciji, desetak dana posle zatvaranje tendera, ponudi najveću cenu za 51 odsto kapitala.\nNa zahtev "Telekoma Austrije", Komisija za zaštitu konkurencije u Srbiji pokrenula je proces ispitivanja da li bi ta kompanija, vlasnik mobilnog opreratera "Vip mobajla", ispunjavala uslove o dozvoljenoj koncentraciji na tržištu nakon preuzimanja 51 odsto akcija "Telekoma Srbije".\nPrema zvaničnim podacima kompanije, "Telekom Srbije" poseduje "Telekom Srpske" u Bosni i Hercegovini i kompaniju "M:tel" u Crnoj Gori, tako da će kupac morati da dobije dozvole i od nadležnih antimonopolskih institucija i u tim susednim državama.\nU vlasničkoj strukturi, država Srbija trenutno ima većinski udeo od 80 odsto akcija u "Telekomu Srbije", dok OTE, u kojem "Dojče telekom" poseduje 30 odsto akcija, ima 20 odsto deonica srpske telekomunikacione kompanije.\n"Telekom Srbije" je u 2009. godini ostvario profit od 13,3 milijarde dinara i po tome je bio kompanija sa najvećom neto dobiti na tržištu naše zemlje.


PORTAL KRUG - „Facelook“ sa Bojanom Perićem u Kraljevu\nPrevious Article Za trudnice i porodilje – roze parking mesta\nNext Article Istraživanje: veliko „NE“ za MHE\nForum mladih Evropskog pokreta u Srbiji u saradnji sa Evropskim pokretom u Srbiji – Kraljevo organizovao je događaj pod nazivom “Facelook diskusija“ u okviru novog projekta ”EnlargEUrope”. Gost mladih Kraljevčana bio je glumac Bojan Perić, a učesnici su imali priliku da sa njim popričaju o evropskim vrednostima, građanskom aktivizmu i evropskim integracijama.\nBojan Perić je jedan od najpopularnijih srpskih glumaca mlađe generacije, publici posebno poznat po ulogama u serijama ”Vojna akademija”, ”Urgentni centar” i ”Jedne letnje noći”, a voditelj je i muzičke emisije ”Tri boje zvuka”, koja se emituje na RTS-u.\n„Facelook“ predstavlja seriju događaja u gradovima Srbije sa poznatim ličnostima iz sveta sporta, kulture, biznisa i medija o Evropskoj uniji i koristima i obavezama Srbije njenih građana. U pitanju je bio neformalni razgovor u prijatnoj atmosferi o EU i izazovima koju Srbiju čekaju na putu evropskih integracija, kao i šta sve proces pristupanja donosi. Posebna vrednost ovih događaja je lični stav svakog gosta, a Bojan Perić je otvoreno razgovarato sa mladima i dodatno im približio temu evropskih integracija iz ugla svoje profesije i generacije kojoj pripada.\nPogledajte iyjavu mladg glumca Bojana Perića:\n- Ako smo uspeli da dopremo do jedne mlade osobe večeras, a bilo je mnogo mladih, smatram da smo uspeli da im približimo ono o čemu nemaju priliku da budu informisani na redovnoj nastavi. Za mene je EU sistemvrednosti i sistem življenja u kojem sam imao prilike da odrastam, a za ove mlade ljude je, bojim se, jedna velika nepoznanica, koju se trudimo da im objasnimo na njima prijemčiv način – rekao je za portal Krug Bojan Perić, dodajući da su mladi danas spremniji za mnogo više od onog što im ovo društvo pruža.\nPrema oceni Isidore Martinenko, zamenice predsednika Foruma mladih Evropskog pokreta u Srbiji, „Facelook“ u Kraljevu prvi je ovogodišnji, ali su ovakvi događaji u organizaciji Evropskog pokreta i ranije organizovani u Srbiji.\n- Ovakvi događaji pokazali su se kao vrlo korisni, jer se mladima u neformalnom razgovoru približavaju suštinske stvari EU i evropske vrednosti. Tako svako od mladih ljudi može da odluči da li mu se te ideje generalno dopadaju ili ne – kaže Martinenko.\nOna je izrazila zadovoljstvo zbog velikog interesovanja mladih za ovaj događaj i pokazanu želju za aktivizmom.\n- Nama nije cilj da menjamo nečije mišljenje, već da jednostavno pružimo informacije na pravi način, kako bi mladi ljudi mogli da razmišljaju o putu na koje žele da budu. Mladi su pokazali dosta znanja o EU i želju da nauče još više – ocenila je Martinenko.\nLazar Simić, maturant kraljevačke Gimnazije i učesnik Facelook diskusje izneo je svoje mišljenje daEU za njega lično predstavlja mogućnost, ali da ljudi u Srbiji „možda ne shvataju da se EU zalaže za prava koja su jednaka za sve narode“:\n- I onda kada moramo da se prilagodimo EU, ona ne oduzima pravo na bilo koji deo nacionalnog identiteta. Zato sam siguran da je ulazak u EU pozitivna stva koja bi nam omogućila da se još bolje brinemo o svom nacionalnom identitetu u zajednici evropskih naroda, gde različitost nije loša ili opasna, već nešto što nas izdvaja na pozitivan način.\nU projektu učestvuju partneri iz još pet zemalja – NGO ALPHA Centar iz Crne Gore, GONG iz Hrvatske, Udruženje mladih za promociju preduzetništva iz Litvanije, Rumunsko akademsko društvo i Poljska fondacija Roberta Šumana. Projekat se sufinasira iz programa EU Evropa za građane i građanke.\nKraljevo\tportal krug\tEvropski pokret Kraljevo\tForum mladih Evropskog pokreta u Srbiji\tIsidora Martinenko\tBojan Peric


Bihać: Hapšenja migranata nakon napada na policiju\nVlasti su počele provoditi plan izmještanja svih migranata i izbjeglica iz centra grada, odnosno zatvaranja "Bire"\nTri migranta uhapšena su u Bihaću, nakon što su napali policiju i inspekciju prilikom kontrolisanja objekta u kojem su smješteni.\nPortparol Ministarstva unutrašnjih poslova Unsko-sanskog kantona Ale Šiljdedić potvrdio je je da se incident dogodio prilikom pretresa jedne kuće u kojoj je pronađeno 135 migranata, a u okviru akcija pojačane kontrole privatnih objekata u kojima su smješteni migranti.\n"Prilikom ulaska u privatni objekat u središtu Bihaća, naišli smo na otpor tu smještenih lica i tri su policijska službenika lakše povrijeđena. Također, tri su migranta lišena slobode i u toku je njihovo procesuiranje", rekao je za nekoliko medija portparol MUP-a USK Ale Šiljdedić, navodeći da je policija sa istim migranitma prethodnih dana imala više incidentnih situacija.\nOko trideset migranata je već prebačeno na Vučjak, dok će ostali nakon pretresa i identifikacije biti prebačeni na istu lokaciju dok se ne popune kapaciteti. Svi koji ne mogu stati na ovu lokaciju bit će prebačeni nadomak Bihaća.\nMože vas zanimati i ovo: Tuzla i migranti prepušteni sebi / Dodik odbio raspoređivanje vojske na granici zbog migranata\n"Ovo radimo s ciljem poboljšanja sigurnosne situacije u Bihaću, tako da smo već prvu grupu migranata izmjestili na Vučjak. U toku dana nastavljamo s tim aktivnostima i nadam se da ćemo danas i sutra na Vučjak smjestiti i sve ljude koji su boravili oko Privremenog prihvatnog centra 'Bira'. Na Vučjaku su obezbijeđeni šatori, voda, prehrambeni obroci i medicinska pomoć tim ljudima", izjavio je ministar unutrašnjih poslova USK Nermin Kljajić, prenosi agencija Fena.\nOn je rekao da su policajci maksimalno pripremljeni, da postupaju profesionalno i da sigurnosnu situaciju drže pod kontrolom.\n"Angažovani su svi raspoloživi policajci, uključujući i Jedinicu za podršku. Posebno smo skoncentrisani da transport ljudi do Vučjaka prođe bez ikakvih problema, te da na toj lokaciji ne dođe ni do kakvih konfliktnih situacija", dodao je Kljajić.\nIz gradske organizacije Crvenog križa potvrđen je maksimalni angažman i spremnost za prijem nekoliko stotina osoba na Vučjak, tako što su postavljeni šatori, obezbijeđena voda i hrana.\nVlasti USK su ponovile da će na novu lokaciju u Bihaću biti izmješteni svi migranti izbjeglice, koji su dosada boravili po privatnim smještajima, oko Prihvatnog centra "Bira", te po napuštenim objektima i javnim površinama u gradu. To je zapravo početak realizacije plana izmještanja svih migranata i izbjeglica iz središta grada, odnosno zatvaranja "Bire".


Naplata doprinosa u Srpskoj već premašila milijardu KM\nFoto: Ilustracija | Naplata doprinosa u Srpskoj već premašila milijardu KM\nN.N. 04.09.2019 13:55\nBANJALUKA - Poreska uprava Republike Srpske je u prvih osam mjeseci ove godine na račun javnih prihoda RS prikupila ukupno 1,674 milijardi maraka, što je za 51,5 miliona KM ili tri odsto više u odnosu na isti period prošle godine, uz nastavak snažnog rasta prihoda od doprinosa, koji su već za osam mjeseci premašili milijardu KM, što predstavlja rekordnu naplatu doprinosa za taj period godine od osnivanja Poreske uprave RS.\nKako su naveli u Poreskoj upravi, razlozi veće naplate doprinosa od početka ove godine su, povećanje broja obveznika doprinosa-zaposlenih u RS, pošto prema evidencijama Poreske uprave Republike Srpske, do 1. avgusta registrovano je 298.455 obveznika doprinosa po osnovama osiguranja koji se tretiraju kao zaposlenje, dok je taj brojprošle godine u istom periodu iznosio 289.039, što je za 9.416 obveznika doprinosa-zaposlenih više.\nRazlog je i povećanje plata radnicima u prosvjeti i MUP-u RS, ali i povećanje minimalne plate radnicima u RS, kao i svakodnevne aktivnosti koje Poreska uprava preduzima u okviru svoje nadležnosti kroz redovnu naplatu i terenske kontrole.\n"Smatramo da je na ovakve pokazatelje, pored dobre makroekonomske situacije u Republici Srpskoj u ovoj godini, uticao i niz mjera Vlade RS na rasterećenju privrede i poboljšanja položaja radnika, od kojih je jedna svakako i povećanje neoporezivog dijela plate na 500 KM", saopšteno je iz Poreske uprave RS.\nTako je naplata doprinosa u periodu januar-avgust ove godine iznosila 1.034 milijarde KM, a što je za, kako je već navedeno, 63,5 miliona KM ili sedam odsto više nego u istom periodu prošle godine.\n"Tako je za Fond PIO naplaćeno 585,1 milion maraka ili 33,6 miliona KM više, dok je za Fond zdravstvenog osiguranja naplaćeno 371,7 miliona maraka što je više za 25,5 miliona maraka u odnosu na uporedni period. Pored toga, rast je zabilježen i kod naplate prihoda po osnovu doprinosa za Fond dječje zaštite i doprinosa za Zavod za zapošljavanje, od po šest odnosno sedam procenata", stoji u saopštenju Poreske uprave RS.\nNaplata direktnih poreza je u tom periodu iznosila 339,6 miliona maraka, što je za šest odsto manje nego u istom periodu prošle godine. Najveće smanjenje naplate bilo je kod poreza na dohodak, koji je naplaćen u iznosu od 128,7 miliona KM ili 37,4 miliona maraka manje u odnosu na isti period prošle godine. Razlog manje naplate ovog prihoda leži u činjenici da je Vlada RS u prošloj godini povećala neoporezivi dio plate na 500 KM, i na taj način se odrekla dijela prihoda po tom osnovu u korist radnika u RS.\nMeđutim, porez na dobit je u prvih osam mjeseci ove godine naplaćen u iznosu od 181,1 milion KM, što je za 13,7 miliona maraka ili devet odsto više nego u istom periodu prethodne godine. Što se tiče poreza na nepokretnosti, naplata je iznosila 18,8 miliona KM, što je za oko 390.000 KM manje nego u istom periodu 2018. godine.\n"Kod ostalih javnih prihoda, u prvih osam mjeseci ove godine ostvarena je naplata od 293,8 miliona KM, što je za 24,1 miliona maraka ili devet odsto više u odnosu na isti period prošle godine. Takse i naknade naplaćene su u iznosu od 177,6 miliona maraka ili 12,3 miliona maraka više. Po osnovu naknada za priređivanje igara na sreću naplaćeno je 24,8 miliona maraka ili 39 procenata više, kazne su naplaćene u iznosu od 14,4 miliona KM ili 16 odsto više, dok su ostali prihodi naplaćeni u iznosu od 46,8 miliona maraka, što je za 6,4 miliona KM ili 16 odsto više nego u uporednom periodu prošle godine", naveli su.\nPoreska uprava Republike Srpske izrazila je zahvalnost svim poreskim obveznicima koji uredno izvršavaju svoje poreske obaveze i pozvala sve poreske obveznike da posluju u skladu sa važećim propisima i da svoje obaveze izvršavaju blagovremeno, te da samim tim doprinesu jačanju Republike Srpske i njene ekonomije.


NAJAVE Mogućnost angažiranja većeg broja policajaca na granicama\nNa dnevnom redu i Nacrt sporazuma o ekonomskoj saradnji BiH i Makedonije\nVijeće ministara Bosne i Hercegovine sutra će na sjednici razmatrati pitanje migracije i kako zaštititi bh. granice nakon povećanog broja ilegalnih migranata koji u BiH dolaze iz različitih zemalja, a kreću se takozvanom balkanskom rutom.\nPotvrdio je to danas novinarima u Sarajevu predsjedavajući Vijeća ministara BiH Denis Zvizdić, najavljujući da će ministri razmotriti mogućnosti angažiranja većeg broja policajaca, posebno na mjestima gdje migranti ilegalno mimo zvaničnih graničnih prijelaza ulaze u BiH.\nZa sutrašnju sjednicu ponovo je planirano razmatranje odluke o početku rada državnog zatvora odnosno Zavoda za izvršenje krivičnih sankcija, pritvora i drugih mjera. Ta odluka bila je pred državnim ministrima i na prethodnoj sjednici, ali nije razmatrana.\nNa dnevnom redu sutrašnje sjednice Vijeća ministara BiH su i Nacrt sporazuma o ekonomskoj saradnji BiH i Makedonije te Prijedlog odluke o odobravanju kupovine/nabavke objekta za potrebe smještaja Ureda za reviziju institucija BiH u Sarajevu.\nVijeće ministara Migranti Zatvor


Pozadina koju možete primetiti deluje savršeno izabrana za NSX model zlokobnog izgleda, automobil koji kombinuje crni eksterijer sa duplim tonovima crne i crvene boje Forgiato Tecnica 2.5-R točkova.\nUkoliko pogledate bliže, primetićete da se u sredini felni nalazi crveni detalj smešten iza krakova, uklapajući u svoj izgled crvena klešta kočnica i stvarajući iluziju da ovaj automobil poseduje masivne crvene diskove kočionog sistema.\nIdentična crno/crvena tema takođe može biti primećena i na zadnjoj strani automobila, gde su smeštena crvena štop i reflektujuća svetla integrisana u agresivni izgled NSX modela.\nOvaj posebni komplet točkova dolazi u ponudi sa nekoliko konfiguracija boja i različitim veličinama, koje variraju od 20, preko 21 do 22 inča. Svi 2.5-R točkovi sadrže, ovaj ugaoni dizajn duplih felni, ali i dodatne kružne elemente iza samih krakova, nevezano sa bojom po iozboru.\nSada ostaje samo da odlučimo da li izgleda bolje od belog modela NSX koji smo videli ranije ove godine, smeštenog na kompletu Frozen Red HRE točkova, verovatno sve zavisi od ukusa, ali mu crna boja definitivno bolje stoji.


Ultimatum - BIGportal.ba\n15 Septembra, 2020 15 Septembra, 2020 0144\nEU pojačava pripreme za “Bregzit bez dogovora”, jer je Velika Britanija odbila ultimatum da odustane od poništavanje ključnih elemenata potpisanog Sporazuma.\nUpravo taj sporni nacrt zakona nalazi se pred britanskim parlamentom, javlja Juronjuz.\nBritanski premijer Boris Džonson izjavio je u ponedeljak da je Evropska unija uputila “izvanrednu pretnju” koja bi rezultirala “blokadom i transporta hrane i poljoprivrede unutar naše zemlje”, braneći kontroverzni zakon kojim Britanija krši međunarodno pravo.\nDžonson je to izjavio u parlamentu dok su poslanici raspravljali o kontroverznom zakonu o unutrašnjem tržištu koji bi omogućio Velikoj Britaniji da poništi odredbe sporazuma o Bregzitu o Severnoj Irskoj.\nBrisel je upozorio da će Veliku Britaniju izvesti na sud ako krene dalje s kontroverznim nacrtom zakona za koji se navodi da će dovesti u opasnost mirovni sporazum u Severnoj Irskoj.\nKako prenosi britanski Ekspres, nacrt zakona je osudilo nekoliko poslanika, uključujući pet bivših premijera, ali još nije održano ključno glasanje.\nVlada tvrdi da će nacrt zakona osigurati da će biti “u stanju da ispuni svoju obavezu da zaštiti mir u Severnoj Irskoj i Belfastu, kao i da ojača i održi unutrašnje težište Velike Britanije”.\nEU to, međutim, osporava. Evropska unija je nakon hitnih razgovora sa Ujedinjenim Kraljevstvom u četvrtak saopštila da “Sporazum o povlačenju sadrži brojne mehanizme i pravne načine za rešavanje kršenja zakonskih obaveza sadržanih u tekstu, a EU se neće stideti da ih iskoristi”.\nVelika Britanija ima rok do kraja meseca da povuče kontroverzne mere iz ovog zakona, navela je Evropska komisija. London je ostao pri svojim stavovima u izjavi objavljenoj otprilike u isto vreme.\n“Utvrđeno je načelo međunarodnog prava da je država dužna da svoje ugovorne obaveze izvršava sa dobrom namerom”, rekla je vlada Velike Britanije.\nVanredni sastanak održan je dan nakon što je britanska vlada predstavila nacrt zakona o unutrašnjem tržištu koji bi mu omogućio da izmeni delove sporazuma o povlačenju koji je premijer Boris Džonson dogovorio sa blokom i koji je stupio na snagu 1. februara nakon zvaničnog izlaska Velike Britanije iz EU.\n“EU ne prihvata argument da je cilj nacrta zakona da zaštiti Sporazum iz Belfasta. U stvari, smatramo da VB čini suprotno”, navodi se u izjavi.\nPrema protokolu o Irskoj/Severnoj Irskoj koji je uključen u Sporazum o napuštanju EU u planu je da Velika Britanija nastavi da primenjuje carinska pravila EU nakon završetka prelaznog perioda kako bi se izbegle kontrole na granici s Republikom Irskom, članicom EU. To znači da će dolaziti do provere određene robe koja putuje između Severne Irske i Velike Britanije, što će, prema britanskoj vladi, rezultirati granicom u Irskom moru. Prelazni rok ističe 31. decembra ove godine.


Dodik: Republika Srpska nije proizvod rata, niti genocida - Moja Hercegovina\nPočetna / Dodik: Republika Srpska nije proizvod rata, niti genocida\nDodik: Republika Srpska nije proizvod rata, niti genocida\n2. Januara 2016. 11:07\nBANJALUKA – Predsjednik Republike Srpske Milorad Dodik izjavio je da je Srpska 9. januara formirana kao država i da će nastaviti legitimno da gradi svoj državotvorni karakter i jača svoju autonomiju.\nOn je istakao da u vezi sa proslavom 9. januara – Dana i krsne slave Srpske postoji konsenzus svih političkih stranaka u Srpskoj, i onih u vladi i u opoziciji, što je dobro, i što govori o tome koliko je to važno za Republiku.\n“To nije pitanje odmjeravanja moći ni snage, nego je riječ o pokušaju redefinisanja i predstavljanja istorije na drugi način”, rekao je Dodik u intervjuu za “Sputnjik”.\nDodik je naglasio da Republika Srpska nije proizvod rata, niti genocida, kao što Sarajevo hoće da joj podmetne, te podsjetio da je Srpska formalno nastala 9. januara, odnosno nekoliko mjeseci prije oružanih sukoba i izraz je volje naroda u BiH u momentu raspada bivše SFRJ.\n“Republika Srpska može da bude u BiH definisanoj po Dejtonskom sporazumu. Srpska ne vidi svoju budućnost u centralističkoj BiH, ona će se tome suprotstavljati”, istakao je Dodik.\nDodik je naglasio da srpski narod ima dobro iskustvo sa Rusijom, koja nikada nije tražila nikakav ustupak za podršku koju je nesumnjivo davala Republici Srpskoj, i da se to mora poštovati.\n“S druge strane, imamo Zapad koji i dan-danas traži da se odreknemo nekih naših nacionalnih pozicija, pa i same Republike Srpske, jer je to, po njima, neki put kojim treba da idemo. U suštini, oni se vježbaju na nama, ne uvažavaju realnost i ne čuju ono što mi govorimo”, dodao je Dodik.\nDodik je naglasio da je politika Republike Srpske i dalje vezana za evropske integracije, ali da Srpska nije spremna da se odrekne saradnje sa Rusima.\nDodik je potvrdio da postoje pritisci da referendum ne bude održan, prije svega, od međunarodnog faktora, visokog predstavnika, koji brani nasilje koje je sam sprovodio, te ocijenio da će doći vrijeme kada će sve te njihove odluke morati da se revidiraju jer su neodržive, protivne međunarodnom pravu i Ustavu BiH i protiv volje naroda.\n“Pravosuđe u BiH nije predviđeno Ustavom BiH i Dejtonskim sporazumom. Visoki predstavnik BiH duži niz godina spekuliše sa međunarodnim pravom, pogrešno ga tumači i koristi svoju poziciju, moć, da to prezentuje zemljama, koje to lako prihvataju, bez uvida u pravo stanje stvari, kako bi zaštitio svoju poziciju”, naglašava Dodik.\nPredsjednik Srpske kaže da ništa nije urađeno u skladu sa propisima. “Na nivou BiH mogu da se uvode nove nadležnosti isključivo sporazumom strana, a te strane su definisane Dejtonom, i to su Republike Srpska i Federacija BiH. Dakle, BiH nije strana, ona je neka izvedenica, ona je nešto što može, a ne mora biti. Ona je ono koliko se ove dvije strane dogovore, i ništa drugo”, istakao je Dodik.\nOznake9. januar Banjaluka dan republike srpske Milorad Dodik\nLane Gutović za Press: Nijedna politika u Srbiji nije srpska! kaže:\n4. Januara 2016. u 0:45\nUmjesto ove propalice bolje da objavite intervju sa Lanetom Gutovicem: Kad smo Lanetu Gutoviću predložili da radimo intervju za Press, rodonačelnik nove srpske satire je kao iz topa odgovorio: “Za Srpsku ću i krvi dati ako treba”. – http://pressrs.ba/magazin/art/lane-gutovic-za-press-nijedna-politika-u-srbiji-nije-srpska-01-01-2016


BOLESNA LOGIKA: "Španija da prizna Kosovo ako želi da sačuva Kataloniju" | WebTribune\nHome IZBOR BOLESNA LOGIKA: “Španija da prizna Kosovo ako želi da sačuva Kataloniju”\nPosted date: децембар 17, 2017 In: IZBOR, U FOKUSU\nOn “suludom doslednošću” naziva “logiku Madrida da će, ako prizna Kosovo, prestati da vodi konzistentnu politiku”.\nU intervjuu za “Politiku”, Veslau je, na konstataciju novinarke da bi “Madrid stvarno ispao licemeran ako bi se borio protiv separatizma u Španiji, a podržavao ga drugde”, odgovorio odrično.\n“Ne bi, jer su Katalonija i Kosovo dva sasvim različita slučaja. Španija ne uspeva da napravi suštinsku razliku između njih i pokazuje da nije u stanju da razlikuje legitimne zahteve za samovladom od separatizma. Time nenamerno signalizira da i Katalonija možda ima razlog da traži nezavisnost”, kazao je Veslau.\nOn je ocenio da se “na Kosovu vodio rat, a Prištinu je priznalo oko sto država, pa nema nikakvog smisla što Madrid uporno gura Kosovo i Kataloniju u isti koš, poručujući, a da to i ne zna, da bi i Barselona mogla da ima pravo da se otcepi”.\n“Zato mislim da bi racionalna odluka za Španiju bila da prizna Kosovo i katalonskim separatistima poruči da nemaju pravo da kao kosovski Albanci traže državu, da je situacija u Kataloniji sasvim drugačija i da Madrid ima svako pravo da tamo i dalje vlada”, rekao je Veslau.\n“Politika” navodi da je Veslau autor teksta Evropskog saveta za spoljne poslove, koji okuplja više od 160 bivših evropskih predsednika, premijera i ministara i sadašnjih parlamentaraca, poslovnih ljudi i javnih intelektualaca, a u kojem se tvrdi da bi priznavanjem Kosova Španija ojačala, a ne oslabila svoje pozicije u očuvanju Katalonije.\nU tom tekstu Veslau iznosi i tvrdnju da je za Srbiju neizvodljivo da vrati Kosovo, a na konstataciju novinarke da “vlada u Beogradu tvrdi da nije tako”, on kaže da “u četiri oka iza zatvorenih vrata, predstavnici srpskih vlasti pokazuju da vrlo dobro znaju da je Srbija izgubila Kosovo”.\nVeslau tvrdi i da srpska vlada nema iluzije da će vratiti Kosovo, ali da želi da ga “upotrebi da bi dobila što više u pregovorima” sa Evropom.


Zamenik gradonačelnika Beograda Goran Vesić u poseti Kosovskoj Mitrovici (foto)\nJun 18, 2020 12:21\nPredsednik Privremenog organa opštine Kosovska Mitrovica Aleksandar Spirić je zajedno sa svojim saradnicima i pomoćnikom direktora Kancelarije za Kosovo i Metohiju Borislavom Tajićem primio zamenika gradonačelnika Beograd Gorana Vesića i šefa Kabineta Dušana Polića, kao i direktora beogradske „Gradske čistoće“ Marka Popadića.\nSpirić je tom prilikom zameniku gradonačelnika Vesiću uručio statuu kneza Lazara, plaketu i sliku crvke Sv. Save. Zamenik gradonačelnika je Aleksandru Spiriću uručio grafiku Mome Kapora.\nZvaničnici su obišli radove na izgradnji “Samačkog bloka”. Rok za završetak ove izgradnje od skoro 950 kvadratnih metara je oktobar 2020. godine. Zgrada će sadržati 20 stambenih jedinica od toga 10 jednosobnih stanova i 10 garsonjera. Investitori su grad Beograd i Privremeni organ opštine Kosovska Mitrovica.\nGrad Beograd je izdvojio 42 miliona dinara za izgradnju ove zgrade, saopštio je ranije predsenik Privremenog organa opštine Kosovska Mitrovica Aleksandar Spirić.\nVesić: Beograd će čvrsto stajati iza našeg naroda na Kosovu i Metohiji\nZamenik gradonačelnika Beograda Goran Vesić rekao je u svom obraćanju da nema srećnijeg čoveka od njega, jer vidi kako se polako u Kosovskoj Mitrovici podiže ” Beograđanka”.\n” Kada sam za Srpsku Novu godinu, prošle godine razgovarao sa ljudima koji vode našu zajednicu i naše opštine, jedna od ideja je bila da grad Beograd izgradi jednu zgradu u Kosovskoj Mitrovici i tada smo se dogovorili da to uradimo. Beograd je ispunio svoje obećanje i uplatili smo 42 miliona dinara i vidite, 1. septembra ova zgrada će biti useljena, i socijalno ugrožene porodice će dobiti stanove što je dobar i konkretan korak ka tome da oni ostanu na Kosovu i Metohji” rekao je Vesić i dodao da je srećan što Beograd zida zgradu u Kosovskoj Mitrovici i što će se ovde u septembru čuti dečija graja.\nIstakao je da će Beograd nastaviti da pomaže srpske sredine na Kosovu i Metohiji. “Sada radimo na rešavanju problema bazena u Leposaviću. Nastavićemo da ulažemo i u Kosovsku Mitrovicu i obećavam da ćemo svake godine nešto uraditi. Postojaće i kulturna saradnja, Beogradsko pozorište će dolaziti ovde, a danas sa nama su došli i glumci koji će odigrati predstave za decu. Jednostavno, ljudi treba da znaju da je Beograd uz njih. Mi smo preko Kancelarije za Kosovo i Metohiju inicirali potpisivanje sporazuma između naših 15 opština i 15 srpskih sredina na KiM i svaka naša opština sarađuje. Na taj način konkretno pokazujemo šta znači biti deo politike Aleksandra Vučića, čiji je cilj da se osnaži srpska zajednica na KiM , kako bi naši ljudi ovde imali perspektivu i ostali. Naša je posebna obaveza da pomažemo naše opštine na Kosovu i Metohiji, jer ako su Srbi negde ugroženi, ugroženi su ovde” rekao je Vesić.\nSpirić: I kad je teško uvek Beograd i kad je lepo Beograd\nJoš jednom Beograd potvrđuje koliko je važan i bitan za srpski narod na prostoru Kosova i Metohije, pogotovo kada je u pitanju Mitrovica, rekao je predsednik Privremenog organa Opštine Kosovska Mitrovica Aleksandar Spirić.\n„ Na poziv kako i na koji način da započnemo i da rešimo višegodišnji problem Samačkog bloka koji je nažalost doživeo požar, gospodin Vesić se odmah zauzeo sa svojim timom i grad Beograd uskočio u pomoć. Urekordnom roku smo krenuli u realizaciju ovog projekta. I kad je teško uvek Beograd i kad je lepo Beograd. Vodeći se time znamo da veza između ljudi na Kosovu i Beograda ostaće još jača i čvrsta, i znamo da jedina istinska i prava pomoć, i osnaživanje i kroz politiku našeg predsednika Aleksandra Vučića, i kroz ceo tim jeste usmerena u bolji život ovdašnjeg naroda. Još jednom vam zaista nesebično hvala na svemu što svi dorbonamerni ljudi, a srećom okupio je naš predsednik isključivo takve ,da su voljni da pomognu ljudima i na Kosovu,a i u čitavoj zemlji se taj boljitak i te kako primećuje“ rekao je Spirić u svom obraćanju.\nPomoćnik direktora Kancelarije za Kosovo i Metohiju Borislav Tajić, zamenik gradonačelnika Beograda Goran Vesić i predsednik Privremenog organa Aleksandar Spirić položili su kamen temeljac za izgradnju stadiona koji će postojati u okviru novog sportskog kompleksa u Kosovskoj Mitrovici.\nSpirić je na ceremoniji priređenoj u novom sportskom kompleksu obraćajući se gostima i prisutnim građanima da Kosovska Mitrovica dobija ono što zaslužuje i da je na putu koji utvrđuje i utemeljuje „naše postojanje na prostoru našeg grada i prostoru Kosmeta“.\n„Svi zajedno ujedinjeni moramo da nastavimo dalje,a ne bismo ni do ovde stigli da nije bilo ozbiljne i odgovorne politike našeg predsednika Aleksandra Vučića. Ta politika se ogleda i kroz sabornost i energičnu svakodnevnu podršku i pomoć i grada beograda i svih državnih institucija, predsednika, vlade,a pre svega Kancelarije za Kosovo i Metohiju“ rekao je Spirić i dodao da se danas prisustvuje istorijskom trenutku, budući da posle dve decenije, deci kojoj je sve bilo uskraćeno, a da danas sve to omogućava Aleksandar Vučić, i na radost mališana počinje se sa izgradnjom sportskog kompleksa kapaciteta 5 hiljada mesta ( sportski tereni, fudbalski).\nNaš put je trajan i neraskidiv sa državom Srbijom, ato potvrđuje i poseta zvaničnika Kancelarije za Kosovo i meothiju i grada Beograda. Danas je počela izgradnja fudbalskog stadiona ( 8 970 m2) a da se narednih dana kreće i sa izgradnjom mosta, pristupnih saobraćajnica. Podsetio je da je završena izgradnja regionalnog vodovoda, zahvaljujući politici predsednika države. „Naše težnje u narednom peridou biće pomoć i podrška svakoj porodici zarad naše zajedničke budućnosti i opstanka“ istakao je Spirić.\nU ovoj godini biće izgrađeno još deset stambenih zgrada, za oko 100 porodica. Počinje izgradnja mosta preko Ibra kod Dudinog krša.\nVesić: Beograd je glavni grad svih Srba ma gde živeli\nZamenik gradonačelnika Beograda Goran Vesić rekao je da sve što se danas dešava je najbolji dokaz politike Aleksandra Vučića kako i na Kosovu i Metohiji, tako i u čitavoj srbiji. „Srbija je poslednjih osam godina postala i vojno, i ekonomski i politički snažna. I samo jaka Srbija može da zaštiti interese kako svoje, tako svog anroda, bilo gde živeo. Samo srbija koja je vojno jaka da obezbedi svoje građane, samo Srbija ekomonski jaka da radi vojnu infrastrukturu i rešava višedecenijske probleme. Samo Srbija koja je u međunarodnoj zajednici priznata može da štiti naše interese, i zato se sve ovo danas dešava u Kosovskoj Mitrovici, rekao je Vesić i naglasio da se dešava i u Kruševcu, Čačku, Beogradu jer ima novca da se razvija Srbija.\nIstakao je da ekonomski jaka Srbija danas može da rešava probleme koje niko nije mogao da rešava decenijama, i podsetio da je u toku izgradnja četiri autoputa u Srbiji. „Što s eviše gradi u Srbiji, više će se graditi i u Kosovskoj Mitrovici, i Čačku, Beogradu, svakoj lokalnoj samoupravi“ rekao je Vesić.\n“Beograd je glavni grad svih Srba ma gde živeli na kugli zemaljskoj i Beograd ima obavezu da pomaže svaku lokalnu samoupravu. Ako negde imamo obavezu da pomažemo, imamo obavezu da pomažemo srpske opštine na Kosovu i Metohiji. Zato je 15 naših gradskih opština potpisalo sporazume sa srpskim sredinama i pomažu na različite načine. Ovo što danas vidite je politika Aleksandra Vučića. Naš narod može da opstaje na Kosovu i Metohiji samo ako ima uslove koji su normalni za život, rekao je Vesić i dodao da to znači radna mesta, stanove, fakultet, stadion i da se živi kao u ostalim gradovima Srbije. Aleksandar Vučić vodi takvu politiku i danas se to pokazuje. U Kosovskoj Mitrovici se vidi da Srbija gradi, ulaže u svoj narod i svoju zemlju. Budemo li zajedno, i budemo li svi vodili jednu politiku , a kada je Kosovo i Metohija ne možemo da imamo deset politika, možemo da imamo samo jednu politiku, ako hoćemo u ovoj bici da pobedimo. Srbija ima snagu d apostavi svoja pitanja tamo gde treba, i o situaciji koju smo imali na Kosovu i Metohiji, koja je bila pre osma godina potpuno izgubljena , gde nas niko ništa nije pitao, sada smo u situaciji da se mi pitamo i da mora snama da se razgovara, i da moraju da se zaštite naši interesi”.\nSve ovo ne bi bilo da nema Aleksandra Vučića, čoveka koga podržava većinska Srbija, rekao je Vesić i istakao da se Vučić bori za svaki deo Srbije, kao za Kosovo i Metohiju. “Kao što ćemo se u nedelju boriti za to, da na izborima pokažemo kakvu vlast želimo” rekao je Vesić dodavši da će Vučić nastaviti za nekoliko dana u Vašingtonu, Moskvi, i svuda gde treba da se bori za Srbiju. “Ako budemo tako nastavili, mi ćemo biti pobednici. I konačno ćemo preokrenuti taj točak istorije koji je stalno išao na štetu Srba. Svake godine ćemo uraditi jedan projekat u Kosovskoj Mitrovici, obećao je Vesić.\nTajić: Samo na teritoriji opštine Kosovska Mitrovica, trenutno imamo 20 kapitalnih projekata\nZadovoljstvo mi je što danas mogu da se uverim u nešto što pruža optimizam, što je pre svega jedno zajedništvo koje se ogleda u poznavanju problema koji smo ovde zatekli, a koji se intenzivno rešavaju proteklih nekoliko godina, rekao je pomoćnik direktora Kancelarije za Kosovo i Metohiju Borislav Tajić.\n“Zahvaljujući gradu Beogradu i zameniku gradonačelnika Goranu Vesiću, koji je sa nama uspeo da se uveri u značaj donacije, pomoći koja je upućena Kosovskoj Mitrovici, simbolika je ovakvog čina je jako velika, imajući na umu težinu svih problema. Samo na teritoriji opštine Kosovska Mitrovica, trenutno imamo 20 kapitalnih projekata, koji se odnose na pitanja infrastrukturnih problema. Na prostoru Kosova i Metohije već imamo 630 izgrađenih stanova i naravno rezultat svega toga je veliki broj porodica i mladih bračnih parova, interno raseljenih lica, socijalno ugroženih porodica, koji su zbrinuti. U toku je realizacija 20 novih projekata, u dinamičnoj aktivnosti i radu, veći deo njih će biti završen do septembra meseca” istakao je Tajić.\nBriga o svim problemima svakako je zastupljena kroz izgradnju “Samačkog bloka” ali i kroz pomoć pojedincima i domaćinstvima, kako bi oni funkcionisali na bolji način. Očekujemo stignemo do najudaljenijih stanovnika, da pomognemo najugroženijima, da rastojanje onih koji rade na rešavanju problema budu mnogo kraća. Proteklih dana smo se uverili u rezultate rada lokalne samouprave, u prioritetnost projekata koji su započeti, imamo čime da se ponosimo i imamo jasno definisan plan za naredni period, koji će biti realizacija programa 2020-2025, rekao je Borislav Tajić, pomoćnik direktora Kancelarije za KiM Marka Đurića.\nDva vozila za JKP Standard – donacija JKP Gradska čistoća Beograd\nAleksandar Trajković zamenik direktora JKP “Standard” u Kosovskoj Mitrovici primio je donaciju dva vozila , koju je u ime JKP “Gradska čistoća” Beograd, uručio direktor Marko Popadić. Radi se o vozilu za deponovanje i odnošenje smeća i cisterni za pranje ulica.\n“U ime JKP “Standard” hteo bi da se zahvalim direktoru beogradske “Gradske čistoće” Marku Popadiću na uručenoj donaciji kao i gradu Beogradu i zameniku gradonačelnika Beograda Goranu Vesiću na vozilima koja su nam ustupljena kao donacija. Donacija nam je rešila jedan od gorućih problema koji je odnošenje i deponovanje smeća. Nadam se da ćemo saradnju nastaviti i u budućnosti” rekao je Trajković.\nDirektor beogradske “Gradske čistoće” Marko Popadić kaže da će donacija olakšati posao zaposlenima u JKP “Standard” ali i da saradnja neće stati na tome.\n“Zahvaljujući uspešnoj politici koju sprovodi grad Beograd poslednjih 7 godina, mi smo u mogućnosti da pomažemo drugim opštinama na teritoriji cele Republike Srbije. Ovo nije prva prva donacija JKP “Standard”, prošle godine smo donirali traktor za čišćenje snega, određen broj korpi za odlaganje komunalnog otpada, cisterne. Verujem da ćemo našim kolegama u Kosovskoj Mitrovici pomoći da svoj posao obavljaju još lakše i brže. JKP “Beograd put” je takođe doniralo jedan kamion za čišćenje snega. Na ovome se sigurno neće zaustaviti pomoć grada Beograda Kosovskoj Mitrovici kao i ostalim opštinama na teritoriji Kosova i Metohije” rekao je Popadić.\nNa terenima Tehničke škole u Kosovskoj Mitrovici glumci teatra “Vuk” iz Beograda izveli su predstavu za decu, a kojoj su kratko prisustvovali i predstavnici vlasti Beograda i Kosovske Mitrovice.\nU nastavku posete delegacija zvaničnika iz Beograda obišla je i štand Srpske napredne stranke u Kosovskoj Mitrovici. Poseta je završena šetnjom kroz Kosovsku Mitrovicu.\nKiMKosovska MitrovicaGoran VesićAleksandar Spirić\nUskoro laboratorija za PCR testove u Lapljem Selu? 7\nDokumenti iz Specijalnog suda koji su stigli do veterana OVK dovode u opasnost svedoke 11\nMađarski sud doneo odluku o izručenju Ljubiše Manitaševića Kosovu 5161


Evropol: Nezapamćeno krijumčarenje kokaina, čistoća droge veća nego ikad pre – Dnevni Magazin\nEvropol: Nezapamćeno krijumčarenje…\nU izveštaju, koji evropska policijska agencija objavljuje svake četvrte godine, navodi se da će kriminalne mreže verovatno profitirati od ekonomske krize izazvane kovidom-19 kako bi se infiltrirale u legalna preduzeća koja su postala ranjivija.\nNastojeći da profitiraju na naporima za prevladavanje zdravstvene krize u svetu, iste organizovane bande nude i lažne vakcine protiv kovida ili lažne komplete za samotestiranje, upozorava agencija čije je sedište u Hagu.\nIz izveštaja, kako prenosi Hina, proizlazi da će duže trajanje pandemije imati snažan pritisak na evropsku i svetsku ekonomiju i očekivana recesija “može oblikovati teški i organizovani kriminal u godinama koje dolaze”.\nU dokumentu je izražena zabrinutost i zbog povećanja korupcije povezane s krijumčarenjem droge budući da se, kako se navodi, “nezapamćene količine kokaina” krijumčare u EU iz Latinske Amerike “generišući zaradu od više milijardi evra” za kriminalne mreže u te dve regije.\nKrijumčarenje kokaina “hrani kriminalne strukture koje se služe svojim velikim resursima kako bi infiltrirale i potkopale ekonomiju EU, javne institucije i društvo”, stoji u izveštaju u kojem se, između ostalog navodi da je čistoće te droge “veća nego ikad pre u EU”.


Sve opozicione stranke pokušavaju da se predstave kao zaštitnici interesa naroda i, kao, kritikuju Vladu. Međutim, to je samo privid. Ako oni koji su osvojili vlast nemaju vremena da se bave ozbiljnim pitanjima i reše ekonomske probleme naroda jer im je najvažnije da obezbede sebe i svoje najbliže dok ih neko ne smeni, onda je totalno nejasno zbog čega opozicija ne koristi SEOSKI TURIZAM kao očigledan primer da Vlada ne radi svoj posao i\ntako dobije poene pred izbore. To nije radio DOS dok je bio u opoziciji i to ne radi ni današnja opozicija. Ovde je zanimljivo navesti šta mi je odgovorio G17+ neposredno pre izbora. Da li je potrebno da naglasim da posle toga do danas od njih nisam dobio ni jedno pismo. Očigledno da ih je vlast opila.\nSrpska Radikalna Stranka je bila još konkretnija u pokušajima ali još nedoslednija u realizaciji. Njen poslanik Dragan Ljubojević me je primio, u potpunosti se složio s mojim tvrdnjama i uputio na novinara lista VELIKA SRBIJA Marinu Toman koja je trebalo da ovu temu pokrene u jednom od svojih brojeva. oslanik Ljubojević je preminuo, nažalost, Marina Toman je postala poslanik u Skupštini Srbije i - sve je po starom!\nSve političke stranke bi morale da kontaktiraju i angažuju stručnjake za turizam kod nas i u svetu i da zauzmu jasan stav o ovom pitanju. Zatim bi trebalo da SEOSKI TURIZAM uvrste u svoje Programe i u toku predizborne kampanje (zašto ne i ranije?) o tome upoznaju stanovnike Srbije! Ako stranke na vlasti već godinama ništa ne preduzimaju po pitanju\nRAZVOJA SEOSKOG TURIZMA (ni sadašnje kao ni pre 5. oktobra) a upoznate su s ogromnim mogućnostima (samo sam ih ja sam SVE obaveštavao mnogo puta!!), tada bi OPOZICIONE STRANKE morale da budu mnogo aktivnije i da ovo pitanje iskoriste da bi došle na vlast. Da narod, konačno, ima neku korist od "prepucavanja" političkih stranaka. OPOZICIONE STRANKE bi mogle i morale da preko govornice Skupštine Republike Srbije kritikuju vlast i obaveštavaju narod o mogućnostima SEOSKOG TURIZMA u Srbiji. Velike političke stranke imaju svoje odbore širom zemlje i preko njih i lokalnih/stranačkih medija morale bi da šire ideju o MOGUĆNOSTIMA RAZVOJA SEOSKOG TURIZMA. Sve drugo bilo bi-neshvatljivo.\nUkoliko to ne urade a ne demantuju moje tvrdnje to bi značilo da se one uopšte ne zalažu za narod nego samo misle na sebe i tada bi trebalo da ih bude SRAMOTA. Verovatno je i njih strah da će nesto morati i da urade po putanju SEOSKOG TURIZMA kada dođu na vlast pa misle da je bolje da toliko mnogo ne obećavaju narodu.\nDo sada sam se više puta obraćao DS, DSS, SRS, SPS, SPO, LDP, NS, SNS... a rezultat\nje poražavajući. Ali, ako već političari nemaju nameru da rade u korist naroda, iako se\nza to samo zalažu pre izbora, zašto ih onda za to ne kritikuju novinari?


Šest mrtvih višečasovnoj pucnjavi u Nju Džerziju - BIGportal.ba\nŠest mrtvih višečasovnoj pucnjavi u Nju Džerziju\n11 Decembra, 2019 11 Decembra, 2019 026\nNajmanje šest osoba, među kojima jedan policajac i dvojica osumnjičenih napadača, ubijeno je u utorak u višečasovnoj pucnjavi kod jednog groblja i košer supermarketa u Nju Džerziju, objavili su američki mediji i policija.\nPolicijske snage blokirale su područje oko supermarketa koje se nalazi kod obale rijeke Hadson, preko puta Menhetna.\nPet osoba – tri civilne žrtve i dvojica naoružanih napadača – proglašeno je mrtvim u trgovini, rekao je policijski zvaničnik Mihael Keli.\nDodao je da je u razmjeni vatre ispaljene su na stotine metaka, a dvojica napadača djelovala su samostalno.\n“Oni su se puna četiri sata brzo kretali, unutar i oko trgovine”, rekao je Keli, prenosi Reuters.\nSve škole u Nju Džersiju bile su privremeno zatvorene.\nHolanđanke pobijedile, Srbija bez polufinala i u borbi za plasman na Olimpijske igre


Gradonačelnik Zrenjanina uputio APEL građanima\nDrugi po redu punkt za vakcinaciju građana protiv virusa KOVID-19 otvoren je u zdravstvenoj stanici Doma zdravlja „Dr Boško Vrebalov“ u stambenom naselju „Bagljaš“, u Zrenjaninu.\nVakcinacija se odvija u četiri ordinacije, pored šest u zgradi bivše Specijalističke poliklinike, a građani koji su se prijavili dolaze po pozivu, odnosno na osnovu SMS poruke koja im je dostavljena od strane eUprave, prenose Novosti.\nGradonačelnik Zrenjanina, Simo Salapura, posetio je novootvoreni punkt, uz napomenu da je, nakon prvih 20 starijih Zrenjaninaca, koji su vakcinisani tokom proteklog vikenda, u Dom zdravlja dopremljeno 1.740 doza vakcine proizvođača „Sinofarm“, a onda tokom dana još 1.200 doza, što je ukupno 3.200, a vakcinisano je blizu 800 građana.\n– Zaista apelujem na sugrađane da se odazovu vakcinaciji, kako bi se period epidemije što pre završio – istakao je gradonačelnik Salapura, uz napomenu da je skoro 700 sugrađana do sada je iskazalo interesovanje za vakcinaciju pozivajući telefone lokalnog kol-centra u Zrenjaninu.\nPrevious articleSutra sednica Kriznog štaba, evo o čemu će biti reči\nNext articleUpucani kik-bokser povezivan sa slučajem ubistva ispred Nane


Inspirativan radni prostor u Indiji - Moj Enterijer – Kupatila, Nameštaj, Kuhinje, Garniture...\nTitan Bangalore, istaknuti proizvođač aksesoara i maloprodajni lanac u Indiji, angažovao je arhitektonski studio M Moser Associate, koji je dizajnirao novo sedište kompanije koje verno odražava viziju brenda i stvara inspirativno okruženje za svoje zaposlene.\nNjihova želja je bila da pomognu da se poboljša osećaj blagostanja i svakodnevno iskustvo svake osobe uključivanjem različitih vrsta radnih stanica, održivih materijala i blizine prirode u nadi da će takvo okruženje podstaknuti inovativno razmišljanje. Sedište se nalazi u Bangaloru, Indija, i prostire se na ogromnih 18.500 mmetara kvadratnih, spajajući osećaj gostoprimstva i radnog okruženja.\nKroz unutrašnjost, postoje delovi otvorenih radnih prostora, ali ono što nećete naći su odvojene kancelarije za ljude na vrhu hijerarhije. Svi zaposleni sede zajedno, a to uključuje i menadžere.\n“Seme našeg dizajnerskog razmišljanja bilo je uzimanje u obzir šest vriednosti (ukupna orijentacija kupaca, poštovanje prema zaposlenima, kultura performansi, timski rad, kreativnost i inovacije, strast za izvrsnošću i korporativno građanstvo) i njihovo prevođenje u nešto opipljivo, čineći osnovu jezika dizajna; u ovom slučaju, definisani oblik heksagona”, saopštio je Rameš Subramaniam, direktor za međunarodni dizajn.\nStvorene su drugačije zone kako bi se uspostavili različiti funkcionalni radni prostori, uključujući sobe za sastanke, mirne sobe i kabine. Veliki prodor prirodnog svetla je omogućen zahvaljujući prozorima od poda do plafona koji su upotpunjeni linearnom rasvetom za bolje raspršivanje svetlosti.\nDa li biste i vi voleli da radite u ovakvom okruženju?\nFoto: Purnesh Dev Nikhanj\nPROČITAJTE SLEDEĆI TEKST: Novi brutalizam


Treća radionica Hemofarm fondacije „NA KAFI SA PSIHOLOGOM” – NS Reporter\nTreća radionica Hemofarm fondacije „NA KAFI SA PSIHOLOGOM”\nBEOGRA – Posle dve uspešno održane tribine u oblasti mentalnog zdravlja na temu depresije i stresa na poslu, treći u nizu lekovitih razgovora u okviru projekta „NA KAFI SA PSIHOLOGOM“ biće posvećen balansiranju karijere i porodice, kao i prevazilaženju stereotipa koji ih prate. Hemofarm fondacija poziva sve zainteresovane da se i ove srede, 17. aprila, od 18 časova u prostoru Dorćol Platz-a (Dobračina 59b) priključe razgovoru sa stručnjacima i javnim ličnostima koje će sa publikom podeliti svoja iskustva na ovu temu.\nO postizanju jedinstva porodica-posao i načinima da se bude uspešan u obe sfere govoriće: Ivana Vukmirica Baćanović, psiholog i psihoterapeut gimnazije „Ruđer Bošković” i dr Ana Martinoli, vanredni profesor na Fakultetu dramskih umetnosti. Svoja iskustva o uspostavljanju ravnoteže između poslovnog i privatnog podeliće Aleksandra Radujko, direktorka agencije za odnose sa javnošću New Media Team i Robert Čoban, direktor Color Press Grupe, a sve to uz posredstvo voditelja sesije Ivane Božović, doktorke i novinarke RTS.\nUz činjenicu da savremeni život nameće obavezu da smo gotovo uvek onlajn, da stalno odgovaramo na elektronsku poštu i nosimo kompjutere kući, stiče se utisak da dosadašnji načini prevazilaženja konflikta porodica-posao ili posao-porodica postaju preplavljeni problematikom rada uopšte i očekivanjima društvene zajednice. Gde je granica na kojoj se posao završava a počinje porodica, ili ove dve sfere treba i mogu da idu paralelno, neka su od pitanja na koja će naši stručnjaci pokušati da daju odgovor. Ovom prilikom oni će govoriti i o prevazilaženju stereotipa koji se tiču očekivane starosne dobi za zasnivanje porodice i građenje uspešne karijere. Nakon razgovora, publika će biti u prilici da postavlja pitanja.\nProjekat „NA KAFI SA PSIHOLOGOM”, Hemofarm fondacija realizuje u partnerstvu sa Institutom za psihologiju Filozofskog fakulteta u Beogradu i Art komunom Dorćol Platz. U okviru dvomesečnog projekta, priznati stručnjaci i poznate ličnosti svake srede nastaviće da razgovaraju o aktuelnim temama poput razvoda, zavisnosti, ali i pitanjima kako se izboriti sa bolešću ili saznanjem da neko blizak boluje od teške bolesti, kao i kako deci ograničiti upotrebu elektronskih uređaja. Teme o kojima se ovom prilikom razgovaradodatno su obrađene i kroz blogove stručnjaka – psihologa i psihoterapeuta, koje su dostupne na veb-sajtu Hemofarm fondacije, dok je snimak dosadašnjih radionica dostupan na Youtube kanalu Fondacije.


Prebl: Saradnja sa Pakistanom ključ za uspeh u Avganistanu\n„Za Zapad sukob u Avganistanu je deo borbe protiv terorizma, a za Avganistance to je gradjanski rat i konflikt sa ciljem da se zapadne snage poraze,“ kaže u razgovoru za naš program direktor za spoljnopolitičke studije vašingtonskog instituta Kejto, Kristofer Prebl. Kolega Branko Mikašinović zamolio je Prebla da se osvrne na politiku Sjedinjenih Država prema Avganistanu i Iranu.\nPrebl: “U pogledu Avganistana, predsednik Obama je u decembru prošle godine odlučio da značajno poveća broj vojnika na oko 100.000, što je dvostruko veći broj od kako je stupio na predsednički položaj. Ono što će igrati najznačajniju ulogu u rešavanju avganistanskog problema je, po meni, uspešna saradnja sa Pakistanom i paralisanje aktivnosti Talibana i Al Kaide, što do sada nije u potpunosti ostvareno. U medjuvremenu, treba očekivati kontinuirane sukobe niskog intenziteta savezničkih snaga i Al Kaide kao i sukobe ratnih komandanata raznih avganistanskih frakcija radi jačanja uticaja kod stanovništva. Mislim da će se takva situacija – sa gerilskim sukobima medju avganistanskim frakcijama nastaviti bez obzira na prisustvo američkih snaga. Za Zapad sukob u Avganistanu je deo borbe protiv terorizma, a za Avganistance to je gradjanski rat i konflikt sa ciljem da se zapadne snage poraze.“\nGlas Amerike: Pored problema u Avganistanu, SAD i Zapad su suočeni sa iranskim nuklearnm izazovom?\nPrebl: „Obamina administracija i dalje nastoji da to pitanje reši diplomatskim putem, mada još nema konkretnih rezultata. Drugo, iranske vlasti su sada izložene dvostrukom pritisku - spoljnom i unutrašnjem. Spoljni, politički i ekonomski, pritisak vrše SAD i savezničke zemlje, dok se unutrašnji odnosi na sve aktivniju opoziciju i antivladine proteste, što ustvari otežava spremnost režima na pregovore, tim više što se na Zapadu sve više govori da bi trebalo dati odlučniju podršku opozicionim snagama sa ciljem promene režima. U medjuvremenu, da bi ublažio pritisak, Iran će još intenzivnije da pomaže antizapadne inicijative i pokrete, kao što su Hamas i Hezbolah, da bi proširio svoj uticaj u druge zemlje regiona i time smanjio, a po mogućnosti i odvratio pritisak sa sebe.“\nGlas Amerike: Kakva bi mogla da bude uloga Izraela u iranskoj jednačini?\nPrebl: „Izrael je dominantna regionalna sila i, kako se veruje, poseduje svoj nuklearni arsenal. Izrael je jasno stavio da znanja da je u mogućnosti da uzvrati na svaki spoljni vojni napad, pa i na onaj koji bi došao iz Irana. Uprkos tome, mislim da bi bilo veoma teško da Izrael eliminiše iranski nuklearni program, pošto se on nalazi na raznim lokacijama i dobro je skriven, a pored toga Izraelu bi u takvom nastojanju bila potrebna pomoć drugih, posebno SAD. Čak i da se vojna intervencija Izraela na iranska nuklearna postrojenja sprovede u delo, taj program ne bi bio potpuno uništen, već bi rad Teherana na izgradnji nuklearnog oružja bio jednostavno odložen, a to bi zauzvrat podstaklo režim da ubrza dalju i beskompromisnu izgradnju svog programa. Ukoliko bi se Iran domogao nuklearnog oružja to, samo po sebi, po mom mišljenju, ne bi trebalo da bude povod za preventivni napad na tu zemlje, a dobar primer za to je naša invazija na Irak.“


Zdravstvu pet odsto iz lokalnih budžeta – Glas Regije\nOvo je izjavio Dragan Bogdanić, ministar zdravlja i socijalne zaštite RS, pojašnjavajući da je ovo predviđeno izmjenama Zakona o zdravstvenoj zaštiti, čije usvajanje je predviđeno u toku ove godine.\n– Izmjenama ovog zakona tražili smo i da se opštine aktivno uključe u finansiranje zdravstvene zaštite sa pet odsto svog budžeta i to bi automatski ograničilo zapošljavanja jer bi se opštine racionalnije ponašale kada je u pitanju zapošljavanje i racionalnije trošile sredstva koja same moraju da obezbijede – istakao je Bogdanić.\nIz Fonda zdravstvenog osiguranja RS je saopšteno da stavka o finansiranju već postoji u postojećem zakonu, ali da se neznatan broj opština toga pridržava.\n– Prema analizi koju smo radili ranije, od ukupnog iznosa budžeta svih opština u RS, koji je iznosio 590,2 miliona KM, za finansiranje zdravstva opštine su izdvojile samo 6,4 miliona u toku jedne godine, što je tek 1,1 odsto – naveli su u Fondu.\nZakonom je predviđeno da lokalne zajednice obezbjeđuju sredstva za, između ostalog, sufinansiranje programa i projekata zdravstvene zaštite, izgradnju i opremanja ustanova, obnavljanje i nabavku nove opreme.\n– Pojedine opštine uopšte ne izdvajaju sredstva za zdravstvo, a većina opština izdvaja minimalne iznose, koji najčešće ne prelaze jedan odsto njihovog ukupnog budžeta. Ovo posebno otežava situaciju jer opštine direktno utiču na politiku zapošljavanja u domovima zdravlja, kao i na izbor rukovodstva, te samim tim su odgovorne za višak radnika, koji realno postoji u većini domova zdravlja. Taj “višak”, međutim, ne plaćaju opštine, već se plaća iz sredstava Fonda predviđenih za zdravstvenu zaštitu stanovništa – naglašavaju iz Fonda.\nIz ove institucije su izrazili očekivanje da će izmjenama navedenog zakona biti znatno poboljšan ovaj segment, a time i zdravstvena zaštita cjelokupnog stanovništva.\nSiniša Gatarić, načelnik Prnjavora, kaže da će nameti koje donose izmjene spomenutog zakona biti pogubni za opštine, koje su ionako pritisnute velikim nametima sa republičkog nivoa.\n– Ako budemo morali izdvajati tih pet odsto za domove zdravlja, Prnjavor će morati izdvajati 750.000 godišnje, a na primjer, za kompletne investicije smo predvidjeli samo 200.000 KM – naveo je Gatarić.\nOn je istakao da je još veći problem što se ovakve novine donose na sredini godine, kada su budžeti opština već usvojeni i kada niko nije planirao ta sredstva.\nMarko Pavić, gradonačelnik Prijedora, kazao je da nije nikakvo rješenje prebacivanje nameta sa republičkog na opštinski nivo, već se moraju tražiti odgovori koji će biti izvedivi za sve.\n– Opštine su ionako opterećene, a ukoliko bi nam još i to prebacili, mi u Prijedoru bismo samo po tom osnovu morali godišnje izdvajati 1,5 miliona KM – istakao je Pavić.\nŠta finansiraju opštine u regionu?\nU Hrvatskoj i Srbiji, na primjer, precizirano je da lokalne zajednice finansiraju hitnu medicinsku pomoć neosiguranih građana, dok u Sloveniji troškove liječenja neosiguranih lica u potpunosti finansira opština.\nU Republici Srpskoj FZO RS u potpunosti snosi troškove hitne medicinske pomoći, kako za osigurana, tako i za neosigurana lica.\nTakođe, u Hrvatskoj zakon predviđa da lokalna zajednica pokriva gubitke zdravstvene ustanove čiji je osnivač.\n« Pretežno oblačno, temperatura do devet stepeni\nGodišnje nas manje za oko 5000 stanovnika »\n29. Januara 2020., 15:02


CRNA GORA – Page 366 – Bankar.me\nCBCG: Bankarski sektor je stabilan\nNovember 17, 2011 BANKE, CRNA GORA 0\nBankarski sektor u Crnoj Gori je stabilan i likvidan, banke su solventne, a smanjen je broj nekvalitenih kredita, što je osnovna pretpostavka za opravak bankarskog sektora od uticaja globalne finansijske krize, saopšteno je iz Centralne Banke Crne. “Aktivnosti banaka u rješavanju i čišćenju loših pozicija iz bilansa banaka, na kraju …\nSajt za sve informacije o kreditima u Podgoričkoj banci\nNovember 16, 2011 BANKE, CRNA GORA 0\nPodgorička banka Societe Generale Group otvorila je poseban sajt www.kreditzamene.me namijenjen svim građanima kojima je potrebna neka vrsta kredita. “Zainteresovani na sajtu mogu dobiti sve neophodne informacije o svim kreditima koje Podgorička banka nudi građanima i malim i srednjim preduzećima“, saopšteno je iz Podgoričke banke. Objašnjeno je da se na jednom mjestu …\nErste bank: U petak rade skraćeno u Beranama\nFilijala Erste banke u Beranama u petak će zbog rekonstrukcije raditi skraćeno. Iz banke su saopštili da će beranska filijala u petak biti otvorena za rad sa klijentima od osam sati i 30 minuta do 12 sati, dok će od ponedjeljka imati puno radno vrijeme, od osam sati i 30 minuta …\nGuverner Centralne banke Crne Gore Radoje Žugić sa saradnicima prisustvao je međunarodnoj finansijskoj konferenciji upriličenoj povodom proslave 170 godina postojanjaSberbanke, najveće ruske bankarske institucije, gdje se sastao sa glavnim izvršnim direktorom Sberbanke Hermanom Grefom. Međunarodnu finansijsku konferenciju Sberanke na temu “Budućnost bankarstva: Inovacija i redizajn” otvorio je predsjednik Ruske federacije Vladimir Putin, …\nPage 366 of 370« First...340350360«364365366367368 » ...Last »


Lideri za jačanje sigurnosne uloge OSCE-a - Klix.ba\nSamit u Astani Lideri za jačanje sigurnosne uloge OSCE-a\nSamit u Astani\nLideri za jačanje sigurnosne uloge OSCE-a\n1.12.2010. u 16:21\nŠefovi država i vlada u srijedu su se na samitu Organizacije za evropsku sigurnost i saradnju (OSCE) u Astani založili za usvajanje zajedničke strategije za rješavanje konflikata, uz ocijene da OSCE treba "revitalizovati" i dati mu veću ulogu u borbi protiv terorizma, organizovanog kriminala, cyber napada, krijumčarenja narkotika i ljudi, ilegalne imigracije i širenje oružja za masovno uništenje.\nRuski predsjednik Dmitrij Medvedev, koji je pozvao članice OSCE-a da usvoje zajedničku strategiju i metode rješavanja sukoba, ukazao je da te metode ne bi uključivale primjenu sile, već bi promovisale dijalog i osigurale bi prava civila u konfliktnim zonama, prenosi Tanjug.\nPrema američkoj državnoj tajnici Hillary Clinton, OSCE može da ima znatno veću ulogu u naporima da se poboljša granična sigurnost Afganistana, da se suzbije šverc i pomogne trgovina, da se održi privredni rast i razvoj nacionalnih institucija.\nClinton je pritom insistirala na "sveobuhvatnoj sigurnosti" koja ne podrazumjeva samo odbranu od oružanih napada, već i zaštitu demokratije, ljudskih prava i osnovnih sloboda.\nGeneralni tajnik UN-a Ban Ki-moon ocijenio je da je "došao trenutak za djelovanje i poduzimanje pravih koraka u osiguravanju mira i ljudskih prava", a gotovo istu poruku uputio je i generalni tajnik OSCE-a Mark Perin de Brishambo koji je upozorio na "nedostatak povjerenja i nedostatak zajedničke volje među zemljama članicama".\nPredsjednik Srbije Boris Tadić pozvao je misiju OSCE-a da ostane statusno neutralna na Kosovu, u skladu s Rezolucijom Vijeća sigurnosti UN-a 1244, i istakao da Srbija na zapadnom Balkanu predvodi proces pomirenja zemalja regiona.\nPredsjednik parlamentarne skupštine OSCE-a Petros Eftimiju pozvao je na "revitalizaciju organizacije", a predsjednik Vijeća EU Herman van Rompuy je istakao da je za EU prioritet broj jedan za OSCE rješavanje regionalnih konflikata, kako onih u nastajanju tako i onih starih.\nKazahstanski predsjednik Nursultan Nazarbajev pozvao je svjetske lidere da ožive ulogu organizacije u rješavanju sve većih problema - terorizma, trgovine drogom i ekonomske krize, ukazavši da je proces obnove OSCE-a zajednička obaveza svih država članica.\nSamit OSCE-a u Astani prvi je skup te organizacije na najvišem nivou poslije 11 godina i prvi koji se održava u centralnoj Aziji.\nU centru pažnje šefova država i vlada 56 zemalja članica ove organizacije i 12 partnerskih država tokom dvodnevnog skupa su sigurnost u 21. stoljeću i sigurnosni izazovi.


Nišvil muzej dobio vredan eksponat -\nNišvil muzej dobio vredan eksponat\n15.08.2019. Stefan Živković Društvo Ostavi komentar\nSlavni muzičar ser Bob Geldof, član nekadašnje grupe Bumtaun rets (Boomtown Rats), nakon odličnog koncerta koji je priredio poslednje večeri niškog džez festivala, poklonio je Ivanu Blagojeviću, direktoru festivala, svoju usnu harmoniku koja će ubuduće krasiti postavku Nišvil džez muzeja pored njegove fotografaje na kojoj na njoj izvodi jednu od svoji bluz numera sa koncerta. Ova Hohner usna harmona poseduje izgravirano ime slavnog muzičara.\nDirektor Blagojević mu je tom prilikom svoj koncept potencijalnog novog Live Aid-a koji bi mogao biti održan 13. jula 2020. godine na 35. godišnjicu ovog slavnog humanitarnog koncerta.\n‒ Predožio sam Bobu da koncert posveti svim migrantima zapadno-balkanskoj ruti, a da se prikupljenim novcem obnove porušeni domovi migranata. Koncet bi mogao biti održan pod radnim naslovom „Home sweet homeˮ ‒ istakao je Blagojević.\nGradsko polje u Niškoj tvrđavi bilo bi idealno mesto koje može da primi 100.000 posetilaca, a sam Niš nalazi se na glavnoj raskrsnici migrantskih puteva, a poseduje i adektvatan aerodom.\nSrbija, Severna Makedonija, Albanija, Crna Gora, Bosna i Hercegovina su najviše opterećene prihvatom izbeglica, ali ništa manje probleme nemaju ni Grčka, Bugarska i Rumunija kao i ostale zemlje ovog dela Evrope. Bob Geldof se saglasio da treba pomoći migrantima, ali da paralelno treba uspostaviti mir i pokrenuti privredu u njihovim zemljama na nivo pre ratova kao preduslov njihovog povratka.\n‒ Bob je rekao da takva ideja zahteva dobru pripremu i jedinstvo svih zemalja na zapadno-balkanskoj ruti ali da nije moguće obezbediti donatore, muzičare, regulisati televizijska prava i sve organizovati do 13. jula 2020. godine ‒ izjavio je direktor Nišvila Ivan Blagojević.\nPrevious Post:Prvo protiv komšija\nNext Post:Zašto je Zlatibor hit među Aleksinčanima?


NALED - Nacionalna Alijansa za Lokalni Ekonomski Razvoj | Modernizacija zdravstva\nPrepoznavši značaj uspostavljanja efikasnog sistema zdravstvene zaštite na lokalnom i nacionalnom nivou, članstvo NALED-a je označilo ovu temu kao jedan od svojih prioriteta, i 2018. uspostavljen je tematski Savez za zdravstvo.\nNa inicijativu NALED-a, u januaru 2021. Vlada Srbije formirala je i Koordinaciono telo za digitalizaciju zdravstvenog sistema koje radi na izradi Nacionalnog programa razvoja eZdravstva. Radnom grupom predsedava premijerka Ana Brnabić, potpredsednik ministar Zlatibor Lončar, NALED pruža stručnu podršku sa Kabinetom premijerke i Kancelarijom za IT i eUpravu.\nU okviru Drugog projekta razvoja zdravstva Srbije koji sprovodi Ministarstvo zdravlja uz podršku Svetske banke, razvijen je Plan optimizacije mreže zdravstvenih ustanova, a NALED kao deo međunarodnog konzorcijuma pružio podršku u pripremi plana - organizovano blizu 300 radionica, poseta zdravstvenim ustanovama i regionalnih sastanaka.\nU 2020. objavljena prva Siva knjiga zdravstva sa 50 preporuka u 3 oblasti: usluge u zdravstvu, finansiranje i kapaciteti zdravstvene zaštite i dostupnost lekova. Prioritetne preporuke odnose se na digitalizaciju usluga za građane i privredu, brže stavljanje lekova na listu i integraciju privatnog i javnog zdravstvenog sistema.\nNALED je u 2021. godini postao član dve radne grupe koje su formirane u okviru Koordinacionog tela za razvoj digitalizacije u zdravstvenom sistemu Republike Srbije. U pitanju su:\nRadna grupa za pripremu Programa i Akcionog plana digitalizacije u zdravstvenom sistemu Republike Srbije,\nRadna grupa za uspostavljanje Jedinstvenog elektronskog zdravstvenog kartona\nNALED je, uz podršku EBRD-ja i USAID-a, tokom 2021. godine podržao proces pripreme Programa digitalizacije u zdravstvenom sistemu Republike Srbije za period 2022 – 2026. i Akcionog plana za sprovođenje Programa digitalizacije u zdravstvenom sistemu Republike Srbije za period 2022 – 2023. U okviru ovog projekta, održane su radionice kojima su prisustvovali predstavnici Saveza za zdravstvo i relevantnih institucija – Ministarstvo zdravlja, Ministarstvo finansija, Ministarstvo odbrane, Republički fond za zdravstveno osiguranje, Institut za javno zdravlje „Milan Jovanović Batut“, Agencija za lekove i medicinska sredstva, Kabineta predsednice Vlade i Kancelarije za IT i eUpravu. Javna rasprava o Nacrtu programa i Akcionog plana digitalizacije zdravstvenog sistema održana je u periodu od 5. do 25. novembra 2021. godine. Usvajanje Programa i Akcionog plana se očekuje početkom 2022. godine.\nU skladu sa planovima digitalizacije u zdravstvenom sistemu, puštene su nove funkcionalnosti na portalu eZdravlje na čijoj promociji je NALED aktivno radio u saradnji sa Ministarstvom zdravlja i kabinetom predsednice Vlade, uz podršku CHISU projekta, koji finansira USAID. 29. decembra 2021. godine, predstavljene su nove funkcionalnosti portala koji omogućava građanima da ostvare uvid u svoje zdravstvene podatke, odnosno elektronski zdravstveni karton sa podacima unetim na osnovu pregleda u državnim zdravstvenim ustanovama koje su posetili, kao i sve vrste izveštaja - izveštaji specijalista, radiološki, laboratorijski i drugi zdravstveni izveštaji iz državnih zdravstvenih ustanova. U cilju promocije funkcionalnosti portala, NALED je pripremio promotivni materijal koji se trenutno dostavlja svim zdravstvenim ustanovama u Republici Srbiji.\nNALED je tokom 2021. godine pokrenuo inicijativu uvođenja u sadržaj Digitalnog zelenog sertifikata podataka testiranja u vezi sa COVID-19, izdatih od strane privatnih zdravstvenih ustanova, praksi i mikrobioloških laboratorija u Republici Srbiji. Inicijativa je ispred NALED-a, AmCham-a i Asocijacije privatnih zdravstvenih ustanova i privatnih praksi Srbije upućena kabinetu predsednice Vlade i tim povodom su održani sastanci sa nadležnim institucijama.\nPoboljšanje kvaliteta, pristupačnosti i efikasnosti zdravstvene...Pročitaj više\nNALED je u 2018. oformio Savez za zdravstvo, na inicijativu članova, proizvođača lekova, veledrogerija i lokalnih samouprava koji...Pročitaj više\nJedan od glavnih reformskih prioriteta u zdravstvu jeste Integrisani zdravstveni...Pročitaj više


Monografija 25 godina postojanja Teološkog fakulteta u Beogradu – Teološki fakultet Beograd\nMonografija 25 godina postojanja Teološkog fakulteta u Beogradu\nPred Vama je deo Monografije Teološkog fakulteta, „Ne zaboravi da se sećaš“ koja ima za cilj da prikaže nastajanje, razvoj, naučno-nastavno i versko delovanje ove visokoobrazovne ustanove. Monografija je nastala iz želje da obeleži 25 godina postojanja Teološkog fakulteta i da ujedno uzdigne svest o dugogodišnjoj tradiciji i važnosti adventističkog teološkog obrazovanja na ovim prostorima. Uspeh svake akademske institucije temelji se na kvalitetu obrazovanja njenih kadrova. Tokom dve i po decenije preko 300 studenata je upisalo Teološki fakultet; 22 generacije diplomaca je uspešno završilo svoje studije, i velika većina, odnosno oko 90 procenata trenutno zaposlenih propovednika na području Jugoistočne evropske unije, pripada nekoj od generacija koje su svoje studije završile na Teološkom fakultetu. Pored toga, značajan broj diplomiranih studenata je nastavio svoje školovanje na različitim akademskim institucijama u zemlji i u inostranstvu. Danas mnogi od njih rade i deluju kao predavači i profesori na teritoriji Severne Amerike, Evrope, a veliki broj njih predstavlja gotovo celokupan sadašnji nastavni kadar Teološkog fakulteta. Ove činjenice nas uveravaju da je u toku svih godina cilj postojanja Teološkog fakulteta ostao isti – obezbediti kvalitetno hrišćansko obrazovanje koje će studente pripremiti za kompetentnu i relevantnu službu svim ljudima. Nadam se da će istorijski podaci, arhivski dokumenti i fotografije, objedinjeni na stranicama Monografije, dostojno predstaviti Teološki fakultet i ljude koji su ga, kroz više od dve decenije, stvarali. Verujem da će ova vredna monografija pružiti čitaocima zadovoljstvo u upoznavanju ove akademske ustanove, da će onima koji su se ovde obrazovali probuditi draga sećanja, a budućim studentima pružiti korisne informacije o nastanku i delovanju ove ustanove. Najsrdačnije se zahvaljujem svima koji su na bilo koji način doprineli razvoju i ugledu ove institucije, kao i svim kolegama koji su svojim zalaganjem i predanim radom učestvovali u izradi Monografije.\nMonografiju u štampanom izdanju možete nabaviti u Izdavačkoj kući „Preporod“ ili poručiti putem imejla info@tfb.edu.rs


Mladi hokejaši Partizana osvojili titulu šampiona VIDEO\nEkipa Partizana, uzrasta do 16 godina osvojila je prvenstvo Srbije. Crno-beli su odneli pobedu na tri, od četiri večita derbija koja su u Ledenoj dvorani „Pionir“ odigrana tokom upravo završene sezone. Poslednji derbi odigran je u utorak uveče, a… »\nEkipa Partizana, uzrasta U16 godina, osvojila je Prvenstvo Srbije u svojoj kategoriji. Crno-beli su odneli pobedu na tri od četiri "večita derbija" koja su u Ledenoj dvorani “Pionir” odigrana tokom upravo završene sezone. Poslednji derbi odigran je… »\nPrema novoj anketi, Zeleni su postali ubedljivo najjača snaga u Nemačkoj sa 28 odsto glasova, dok su Demohrišćani doživeli sunovrat i njihovi rezultati ne prelazi 21 odsto, javlja Dojče vele. Ovakav skor je posledica svađe i spletki nakon kojih je… »\nVojska je potvrdila tu informaciju. Predsednik Čada je umro, javlja vojska. 68-godišnji politički veteran preuzeo je funkciju predsednika 1990. godine i nedavno je osvojio šesti mandat. Predsednik Čada Idris Debi podlegao je od povreda koje je… »\nPredsednik Čada poginuo u borbi protiv pobunjenika: Nedelju dana ranije osvojio šesti mandat…\n(Beta/AP Photo) Predsednik Čada Idris Debi, koji je na vlasti u toj zemlji već 30 godina, preminuo je od povreda zadobijenih u borbi protiv pobunjenika tokom vikenda, objavio je portparol vojske na državnoj televiziji, a prenosi Rojters. Portparol… »\nNovine: "Srebrenica, grad bez opozicije"; "Najveći rascep u istoriji fudbala"\nDnevne novine u izdanju od utorka, 20. aprila pišu o epidemiji koronavirusa u Srbiji, kao i političkim i društvenim problemima u zemlji i regionu. "Politika" piše o ponovnoj izjavi Ramuša Haradinaja da će se Albanija i tzv. Kosovo ujediniti do 2025… »\n1 od 5 miliona: Opozicija da se ujedini oko kontrole izbora\nB92 pre 41 minutajoš 25 povezanih\nSportske.net pre 3 satajoš 36 povezanih


N1info\t06.06.2019 15:09\nPremijer Kosova Ramuš Haradinaj na sastanku sa nemačkom kancelarkom Angelom Merkel u Berlinu izjavio je da bi postizanje sveobuhvatnog, pravno obavezujućeg sporazuma između Kosova i Srbije, koji podrazumeva međusobno priznavanje, doprinelo jačanju mira i stabilnosti u regionu.\nTokom zvanične posete Berlinu, kosovskog premijera Haradinaja primila je nemačka kancelarka Angela Merkel, sa kojom je razgovarao o procesima kroz koje Kosovo prolazi, političkim i ekonomskim kretanjima, napretku i izazovima sa kojima se Kosovo suočava u ovih 11 godina izgradnje države, kao o evropskoj i evroatlantskoj perspektivi Kosova.\nHaradinaj je zahvalio kancelarki Merkel na podršci koju je Nemačka dala Kosovu u svim oblastima.\n"Građani Kosova i Vlada će uvek biti zahvalni Nemačkoj, nemačkoj kancelariji Angeli Merkel i nemačkom narodu za pomoć i podršku koju je pružilo Kosovu izgradnji i ekonomskom razvoju zemlje, kao i u obrazovanju, zdravstvu, ekonomiji, vojnom aspektu, redu i zakonu", rekao je Haradinaj, saopšteno je iz Vlade Kosova.\nNaglašavajući zajedničke zapadne vrednosti koje kosovski narod deli sa nemačkim narodom, Haradinaj je rekao da odluka Nemačke da kaže da liberalizaciji viznog režima za građane Kosova govori o civilizacijskim i demokratskim vrednostima jedne države.\n"Berlinski proces je jedan od najvažnijih procesa za zemlje Zapadnog Balkana, a Kosovo doprinosi poboljšanju dobrosusedskih odnosa i produbljivanju saradnje sa zemljama regiona", rekao je Haradinaj.\nNa sastanku se, takođe, razgovaralo o procesu dijaloga između Kosova i Srbije, za koji je Haradinaj rekao da bi postizanje sveobuhvatnog, pravno obavezujućeg sporazuma koji podrazumeva međusobno priznavanje doprinelo jačanju mira i stabilnosti u regionu.\nNemačka kancelarka Angela Merkel rekla je da će Nemačka nastaviti da podržava Kosovo na njegovom evroatlantskom putu, jačanju međunarodnog subjektiviteta, kao i mogućnosti produbljivanja saradnje između dve zemlje u svim oblastima od zajedničkog interesa.\nHaradinaj se u Berlinu sastao sa Parlamentarnom grupom za Jugoistočnu Evropu Bundestaga.\n"Sa nemačkim poslanicima razgovarali smo o dešavanjima na Kosovu i u regionu, o uskoj saradnji Kosova i Nemačke i o procesu dijaloga sa Srbijom", napisao je Haradinaj na Fejsbuku, dodajući da je "istakao svoj stav da je Kosovo za dijalog, u cilju postizanja sveobuhvatnog sporazuma koji bi rezultovao priznanje u sklopu postojećih granica", naveo je Haradinaj.\n"Naglasio sam i da su građani Kosova jedini na Zapadnom Balkanu koji ne uživaju slobodu kretanja, zbog viznog režima, i da očekuju od Nemačke da ovom procesu da pozitivan epilog", dodao je on.


Hansaplast aqua protect flaster 20 komada cena, cene Srbija, prodaja Beograd Novi Sad Niš\nHansaplast aqua protect flaster 20 komada cene\nAqua protect flaster 20 komada\nTrenutno nemamo slike za Hansaplast aqua protect flaster 20 komada\nEPonuda nije internet prodavnica već Vam omogućava da brzo i lako nađete Hansaplast aqua protect flaster 20 komada po najjeftinijoj ceni. Naš cilj je da kupci budu što bolje informisani o ponudi Hansaplast aqua protect flaster 20 komada na tržištu Srbije. Vrlo lako nalazite željeni proizvod za kategoriju Flasteri cene, ne morate da lutate od sajta do sajta za Hansaplast Flasteri, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Hansaplast aqua protect flaster 20 komada sa PRODAVCEM. EPonuda ne može da garantuje potpunu tačnost specifikacije i slika za Hansaplast aqua protect flaster 20 komada. Pre kupovine, podatke za Hansaplast aqua protect flaster 20 komada proverite na sajtu PROIZVOĐAČA.